qundao/data-zh-poetry huggingface dataset:
與子侔始會于常學後爲禮部同官感舊
作者：黄裳
朝代：宋

始觀文彩慕聲名，三十餘年夢可驚。
真幻自從窺至理，是非誰復較浮榮。
別來方策迷情斷，老去園林逸思生。
敘舊幽軒時一笑，更宜茶鼎作蠅聲。
舟次严子陵濑
作者：黄裳
朝代：宋

纁车曾此贲山林，深谷为陵古到今。节行清如台下水，何人能洗利名心。故人康世自英雄，富贵明知转首空。不似羊裘归去好，素痴犹解笑三公。交游分在红尘外，主客缘从紫极中。各有志存休见迫，经邦须访渭川翁。风节无人能用舍，尘凡何处问行藏。虹蜺已卷胸中气，只作天文一点光。已外世情来独立，何劳物色去相寻。太官食好还多累，一线金鳞岂有心。
舟次严子陵濑·其一
作者：黄裳
朝代：宋

纁车曾此贲山林，深谷为陵古到今。节行清如台下水，何人能洗利名心。
舟次严子陵濑·其三
作者：黄裳
朝代：宋

交游分在红尘外，主客缘从紫极中。各有志存休见迫，经邦须访渭川翁。
舟次严子陵濑·其二
作者：黄裳
朝代：宋

故人康世自英雄，富贵明知转首空。不似羊裘归去好，素痴犹解笑三公。
舟次严子陵濑·其五
作者：黄裳
朝代：宋

已外世情来独立，何劳物色去相寻。太官食好还多累，一线金鳞岂有心。
舟次严子陵濑·其四
作者：黄裳
朝代：宋

风节无人能用舍，尘凡何处问行藏。虹蜺已卷胸中气，只作天文一点光。
舟次嚴子陵瀨·其一
作者：黄裳
朝代：宋

纁車曾此賁山林，深谷爲陵古到今。
節行清如臺下水，何人能洗利名心。
舟次嚴子陵瀨·其三
作者：黄裳
朝代：宋

交遊分在紅塵外，主客緣從紫極中。
各有志存休見迫，經邦須訪渭川翁。
舟次嚴子陵瀨·其二
作者：黄裳
朝代：宋

故人康世自英雄，富貴明知轉首空。
不似羊裘歸去好，素癡猶解笑三公。
舟次嚴子陵瀨·其五
作者：黄裳
朝代：宋

已外世情來獨立，何勞物色去相尋。
太官食好還多累，一線金鱗豈有心。
舟次嚴子陵瀨·其四
作者：黄裳
朝代：宋

風節無人能用舍，塵凡何處問行藏。
虹蜺已卷胸中氣，只作天文一點光。
舟次松江
作者：黄裳
朝代：宋

舟中月色晓尤在，江上客情秋更多。昔去今来尘扰扰，几时清为季鹰过。
舟次松江
作者：黄裳
朝代：宋

舟中月色曉尤在，江上客情秋更多。
昔去今來塵擾擾，幾時清爲季鷹過。
舟次清口
作者：黄裳
朝代：宋

海岱东西六转春，投閒休说去思人。此方缘尽回头处，别有仙源可出尘。清口潮来似接人，放船闻在楚江滨。茂林高下閒行客，却到吴山入梦新。
舟次清口·其一
作者：黄裳
朝代：宋

海岱东西六转春，投閒休说去思人。此方缘尽回头处，别有仙源可出尘。
舟次清口·其一
作者：黄裳
朝代：宋

海岱東西六轉春，投閒休說去思人。
此方緣盡回頭處，別有仙源可出塵。
舟次清口·其二
作者：黄裳
朝代：宋

清口潮來似接人，放船聞在楚江濱。
茂林高下閒行客，却到吳山入夢新。
舟次清口·其二
作者：黄裳
朝代：宋

清口潮来似接人，放船闻在楚江滨。茂林高下閒行客，却到吴山入梦新。
舟行
作者：黄裳
朝代：宋

水村山驿七闽溪，数桨青腰沂上迟。酤向竹林人已到，芦花汀畔且休移。两岸青山一水明，溶溶天上客舟轻。行人千载谁相望，谩扫幽岩记姓名。
舟行·其一
作者：黄裳
朝代：宋

水村山驛七閩溪，數槳青腰沂上遲。
酤向竹林人已到，蘆花汀畔且休移。
舟行·其一
作者：黄裳
朝代：宋

水村山驿七闽溪，数桨青腰沂上迟。酤向竹林人已到，芦花汀畔且休移。
舟行·其二
作者：黄裳
朝代：宋

两岸青山一水明，溶溶天上客舟轻。行人千载谁相望，谩扫幽岩记姓名。
舟行·其二
作者：黄裳
朝代：宋

兩岸青山一水明，溶溶天上客舟輕。
行人千載誰相望，謾掃幽巖記姓名。
舟行感旧
作者：黄裳
朝代：宋

曾向兰陵起一舟，湖山佳处有朋游。歌声月下俄相失，秦与潇湘各自愁。
舟行感舊
作者：黄裳
朝代：宋

曾向蘭陵起一舟，湖山佳處有朋遊。
歌聲月下俄相失，秦與瀟湘各自愁。
茶苑
作者：黄裳
朝代：宋

莫道雨芽非北苑，须知山脉是东溪。旋烧石鼎供吟笑，容照岩中日未西。想见春来啖动山，雨前收得几篮还。斧斤不落幽人手，且喜家园禁已閒。
茶苑·其一
作者：黄裳
朝代：宋

莫道雨芽非北苑，須知山脈是東溪。
旋燒石鼎供吟笑，容照巖中日未西。
茶苑·其一
作者：黄裳
朝代：宋

莫道雨芽非北苑，须知山脉是东溪。旋烧石鼎供吟笑，容照岩中日未西。
茶苑·其二
作者：黄裳
朝代：宋

想見春來噉動山，雨前收得幾籃還。
斧斤不落幽人手，且喜家園禁已閒。
茶苑·其二
作者：黄裳
朝代：宋

想见春来啖动山，雨前收得几篮还。斧斤不落幽人手，且喜家园禁已閒。
茶苑·其二
作者：黄裳
朝代：宋

想见春来噉动山，雨前收得几篮还。
斧斤不落幽人手，且喜家园禁已閒。
荔子
作者：黄裳
朝代：宋

须知陈紫入吟看，能坐诗人碧玉盘。六月香肌无点汗，绛纱囊破水精寒。绛包玉液踰中夏，黛染罗帷度北风。艳异尤争西子笑，晓来亲见状元红。
荔子·其一
作者：黄裳
朝代：宋

須知陳紫入吟看，能坐詩人碧玉盤。
六月香肌無點汗，絳紗囊破水精寒。
荔子·其一
作者：黄裳
朝代：宋

须知陈紫入吟看，能坐诗人碧玉盘。六月香肌无点汗，绛纱囊破水精寒。
荔子·其二
作者：黄裳
朝代：宋

絳包玉液踰中夏，黛染羅帷度北風。
艷異尤爭西子笑，曉來親見狀元紅。
荔子·其二
作者：黄裳
朝代：宋

绛包玉液踰中夏，黛染罗帷度北风。艳异尤争西子笑，晓来亲见状元红。
荔子·其二
作者：黄裳
朝代：宋

绛包玉液踰中夏，黛染罗帷度北风。
艷异尤争西子笑，晓来亲见状元红。
菊花
作者：黄裳
朝代：宋

香色相生静入观，化工谁怕剪金难。秋光欲尽花尤好，都作时情九日看。红尘事事有兴废，黄菊年年无古今。意静气清时候好，醉归明日更相寻。手把黄花为惜香，况逢真率未尝忙。神仙多是无心得，可向桃源作醉乡。葛巾尤有酦醅浓，岂是堤防落帽风。我未醉时君莫去，且来闲坐菊丛中。
菊花·其一
作者：黄裳
朝代：宋

香色相生静入观，化工谁怕剪金难。秋光欲尽花尤好，都作时情九日看。
菊花·其一
作者：黄裳
朝代：宋

香色相生靜入觀，化工誰怕剪金難。
秋光欲盡花尤好，都作時情九日看。
菊花·其三
作者：黄裳
朝代：宋

手把黄花为惜香，况逢真率未尝忙。神仙多是无心得，可向桃源作醉乡。
菊花·其三
作者：黄裳
朝代：宋

手把黄花爲惜香，况逢真率未嘗忙。
神仙多是無心得，可向桃源作醉鄉。
菊花·其二
作者：黄裳
朝代：宋

紅塵事事有興廢，黄菊年年無古今。
意靜氣清時候好，醉歸明日更相尋。
菊花·其二
作者：黄裳
朝代：宋

红尘事事有兴废，黄菊年年无古今。意静气清时候好，醉归明日更相寻。
菊花·其四
作者：黄裳
朝代：宋

葛巾尤有酦醅浓，岂是堤防落帽风。我未醉时君莫去，且来闲坐菊丛中。
菊花·其四
作者：黄裳
朝代：宋

葛巾尤有醱醅濃，豈是隄防落帽風。
我未醉時君莫去，且來閑坐菊叢中。
萬竹軒·其一
作者：黄裳
朝代：宋

出遊休問我西東，去去惟尋萬竹翁。
幽趣翠華相得處，忽逢明月與清風。
萬竹軒·其七
作者：黄裳
朝代：宋

一日無君似染塵，得君風思出天真。
七賢林下誰堪友，到此相尋少有人。
萬竹軒·其三
作者：黄裳
朝代：宋

鳳翅凌雲翠欲寒，蕭蕭蒼玉佩珊珊。
中虛自有長生道，一枝爲龍未是難。
萬竹軒·其二
作者：黄裳
朝代：宋

森森高節勁深深，綠髮青衫萬士林。
應是主人看不足，就中誰解作龍吟。
萬竹軒·其五
作者：黄裳
朝代：宋

雪霜勢去舊容在，風雨聲來新思生。
須信此君清且貴，一竿猶可釣高名。
萬竹軒·其八
作者：黄裳
朝代：宋

陰遙俄喜日華落，靜久更宜山鳥鳴。
榮謝易爲花厚薄，歲寒還得歲寒情。
萬竹軒·其六
作者：黄裳
朝代：宋

翠光幽意欲生烟，幾種龍孫幾度傳。
忽怪春衣青旅旅，吟看不足是嬋娟。
萬竹軒·其四
作者：黄裳
朝代：宋

八十詩翁想出塵，此君長與駐青春。
金華瑣碎閒垂地，安用侯封況渭濱。
蓦山溪·腊日游尧山
作者：黄裳
朝代：宋
体裁：词

春前信息，到处欢声满。旌旆出西郊，拥笙歌、婵娟两畔。东巡事往，空有雪中山，仙驭悄，古风间，谩动吟人叹。天边身世，况值重华旦。击壤访遗民，想如云、望中不断。功名休论，齐楚共唐虞，开口笑，插花归，更候清秋晚。
蓦山溪（腊日游尧山）
作者：黄裳
朝代：宋
体裁：词

春前信息，到处欢声满。旌旆出西郊，拥笙歌、婵娟两畔。东巡事往，空有雪中山，仙驭悄，古风间，谩动吟人叹。天边身世，况值重华旦。击坏访遗民，想如云、望中不断。功名休论，齐楚共唐虞，开口笑，插花归，更候清秋晚。
藏春峡
作者：黄裳
朝代：宋

一元长抱百花根，峡裏看春野思存。
只恐藏春藏不得，却随风雨过南园。
藏春峡
作者：黄裳
朝代：宋

一元长抱百花根，峡里看春野思存。只恐藏春藏不得，却随风雨过南园。
藏春峽
作者：黄裳
朝代：宋

一元長抱百花根，峽裏看春野思存。
只恐藏春藏不得，却隨風雨過南園。
藤杖
作者：黄裳
朝代：宋

一枝能独立，三径漫相随。閒逐人行止，先知路险夷。倚凭吟望久，将饮醉归迟。携到遥林下，尤宜倒接䍦。
藤杖
作者：黄裳
朝代：宋

一枝能獨立，三徑漫相隨。
閒逐人行止，先知路險夷。
倚憑吟望久，將飲醉歸遲。
携到遙林下，尤宜倒接䍦。
蜀井
作者：黄裳
朝代：宋

地行仙迹世难知，极数高人出数时。隐显自通淮与蜀，兴亡谁管晋兼隋。
蜀井
作者：黄裳
朝代：宋

地行仙迹世难知，极数高人出数时。
隠显自通淮与蜀，兴亡谁管晋兼隋。
蜀井
作者：黄裳
朝代：宋

地行仙迹世難知，極數高人出數時。
隠顯自通淮與蜀，興亡誰管晉兼隋。
蝶恋花
作者：黄裳
朝代：宋
体裁：词

俄落盏中如有恋。盏未乾时，还见霜娥现。说向翠鬟斟莫浅。殷勤此意应相劝。光景尤宜年少面。千里同看，不与人同怨。席上笑歌身更健。良时只愿长相见。
蝶恋花·一望瑶华初委地
作者：黄裳
朝代：宋
体裁：词

一望瑶华初委地。
更约幽人，共赏岩边翠。
拭把方诸聊与试。
无情争得无中泪。
飞瀑恐从星汉至。
渐向宾筵，但觉寒如水。
自爱一轮方得意。
轻随箕毕还成累。
蝶恋花·万籁无声天地静
作者：黄裳
朝代：宋
体裁：词

万籁无声天地静。清抱朱弦，不愧丹霄镜。照到林梢风有信。抬头疑是梅花领。万感只应闲对景。独倚危栏，扰扰人初定。吟不尽中愁不尽。溪山千古沈沈影。
蝶恋花·人逐金乌忙到夜
作者：黄裳
朝代：宋
体裁：词

人逐金乌忙到夜。不见金乌，方见人闲暇。天汉似来尊畔泻。须知闲暇欢无价。银色满身谁可画。两腋风生，爽气骎骎马。待入蟾宫偷造化。姮娥已许仙方借。
蝶恋花·俄落盏中如有恋
作者：黄裳
朝代：宋

俄落盏中如有恋。盏未干时，还见霜娥现。说向翠鬟斟莫浅。殷勤此意应相劝。光景尤宜年少面。千里同看，不与人同怨。席上笑歌身更健。良时只愿长相见。
蝶恋花·兴到浓时春不住
作者：黄裳
朝代：宋
体裁：词

兴到浓时春不住。昨夜雕栏，放了花无数。谈笑急邀吟醉侣。青娥也合随轩去。媚恐情生娇恐妒。今日开尊，多幸无风雨。休唱宴琼林一句。来年花共人何处。
蝶恋花·其一
作者：黄裳
朝代：宋

一望瑶华初委地。更约幽人，共赏岩边翠。试把方诸聊与试。无情争得无中泪。飞瀑恐从星汉至。渐向宾筵，但觉寒如水。自爱一轮方得意。轻随箕毕还成累。
蝶恋花·其三
作者：黄裳
朝代：宋

古往今来忙里过。今古清光，静照人行道。难似素娥长见好。见频只是催人老。欲驻征轮无计那。世上多情，却被无情恼。夜夜乌飞谁识破。满头空恨霜华早。谁悟月中真火冷。能引尘缘，遂出轮回境。争奈多情都未醒。九回肠断花间影。万古兴亡闲事定。物是人非，杳杳无音信。问月可知谁可问。不如且醉尊前景。忽送林光禽有语。飞入遥空，失素归洲鹭。照处无私清望富。馀辉不惜人人与。玉绳欲到中天路。且待飞觞，缓缓移琼步。花下影圆良夜午。东南楼上还相顾。一望瑶华初委地。更约幽人，共赏岩边翠。试把方诸聊与试。无情争得无中泪。飞瀑恐从星汉至。渐向宾筵，但觉寒如水。自爱一轮方得意。轻随箕毕还成累。
蝶恋花·千二百回圆未半
作者：黄裳
朝代：宋
体裁：词

千二百回圆未半。人世悲欢，此景长相伴。行到身边琼步款。金船载酒银河畔。谁为别来音信断。那更蟾光，一点窥孤馆。静送忘言愁一段。会须莫放笙歌散。
蝶恋花·南北两山骄欲斗
作者：黄裳
朝代：宋
体裁：词

南北两山骄欲斗。中有涟漪，莫道壶山小。落落情怀临漂渺。驾言来处铃斋悄。行到桃溪花解笑。人面相逢，竞好窥寒照。醉步敧斜西日少。欢声犹唱多情调。
蝶恋花·古往今来忙里过
作者：黄裳
朝代：宋
体裁：词

古往今来忙里过。今古清光，静照人行道。难似素娥长见好。见频只是催人老。欲驻征轮无计那。世上多情，却被无情恼。夜夜乌飞谁识破。满头空恨霜华早。
蝶恋花·古往今来忙里过
作者：黄裳
朝代：宋

古往今来忙里过。今古清光，静照人行道。难似素娥长见好。见频只是催人老。欲驻征轮无计那。世上多情，却被无情恼。夜夜鸟飞谁识破。满头空恨霜华早。
蝶恋花·忽破黄昏还太素
作者：黄裳
朝代：宋
体裁：词

忽破黄昏还太素。寒浸楼台，缥缈非烟雾。江上分明星汉路。金银闪闪神仙府。影卧清光随我舞。邂逅三人，只愿长相聚。今月亭亭曾照古。古人问月今何处。
蝶恋花·忽送林光禽有语
作者：黄裳
朝代：宋

忽送林光禽有语。飞入遥空，失素归洲鹭。照处无私清望富。馀辉不惜人人与。玉绳欲到中天路。且待飞觞，缓缓移琼步。花下影圆良夜午。东南楼上还相顾。
蝶恋花·忽送林光禽有语
作者：黄裳
朝代：宋
体裁：词

忽送林光禽有语。
飞如遥空，失素归洲鹭。
照处无私清望富。
馀辉不惜人人与。
玉绳欲到中天路。
且待飞觞，缓缓移琼步。
花下影圆良夜午。
东南楼上还相顾。
蝶恋花·杳杳晴虚寒漫漫
作者：黄裳
朝代：宋
体裁：词

杳杳晴虚寒漫漫。放下尘劳，相共游银汉。便入醉乡休浩叹。神仙只在云门馆。饮兴偏宜流水畔。时有红蕖，落在黄金盏。鹭未忘机移别岸。画船更上前汀看。
蝶恋花·水鉴中看尤未老
作者：黄裳
朝代：宋
体裁：词

水鉴中看尤未老。乘兴拿舟，更向湘江过。俯仰太虚都一个。九春风思谁吟到。闲上钓台云外坐。待得金鳞，始放芳尊倒。醉后言归犹更早。素纤有数君须道。
蝶恋花·满到十分人望尽
作者：黄裳
朝代：宋
体裁：词

满到十分人望尽。仙桂无根，到处留光景。听我尊前欢未竟。金卮已弄寒蟾影。银色界中风色定。散了浮云，宝匣初开镜。归去不须红烛影。天边自与人相趁。
蝶恋花·谁悟月中真火冷
作者：黄裳
朝代：宋

谁悟月中真火冷。能引尘缘，遂出轮回境。争奈多情都未醒。九回肠断花间影。万古兴亡闲事定。物是人非，杳杳无音信。问月可知谁可问。不如且醉尊前景。
蝶恋花·谁悟月中真火冷
作者：黄裳
朝代：宋
体裁：词

谁悟月中真火冷。
能引尘缘，遂出轮迥境。
争奈多情都未醒。
九回肠断花间影。
万古兴亡闲事定。
物是人非，杳杳无音信。
问月可知谁可问。
不如且醉尊前景。
蝶恋花·高下亭台山水境
作者：黄裳
朝代：宋
体裁：词

高下亭台山水境。两畔清辉，中有垂杨径。鹭点前汀供雪景。花乘流水传春信。不醉无归先说定。醉待言归，又被风吹醒。月下壶天游未尽。广寒宫是波中影。
蝶恋花（东湖）
作者：黄裳
朝代：宋

南北两山骄欲斗。中有涟漪，莫道壶山小。落落情怀临漂渺。驾言来处铃斋悄。行到桃溪花解笑。人面相逢，竞好窥寒照。醉步欹斜西日少。欢声犹唱多情调。
蝶恋花（劝酒致语）
作者：黄裳
朝代：宋

适来已陈十二短章，辄歌三五盛景。累累清韵，尚渐梁上之飞尘；抑抑佳宾，须作乡中之醉客。同乐当勤于今夕，相从或系于他年。更赋幽情，再声佳咏。万籁无声天地静。清抱朱弦，不愧丹霄镜。照到林梢风有信。抬头疑是梅花领。万感只应闲对景。独倚危栏，扰扰人初定。吟不尽中愁不尽。溪山千古沈沈影。
蝶恋花（月词）
作者：黄裳
朝代：宋

伏以合欢开宴，奉乐国之宾朋；对景摅怀，待良时之风月。此者偶屈三益，幸逢四并。六幕星稀，万棂风细。天发金精之含蓄，地扬银色之光华。远近万情，若知而莫诘；满虚一色，可揽以□将。是故无累而玩之者，喜乐之心生；不足而对之者，悲伤之态作。感群动以无意，涵长空而不流。对坐北堂，方入陆生之牖；共离南馆，便登韩子之台。顾歌三五之清辉，誓倒十千之芳酝。忽破黄昏还太素。寒浸楼台，缥缈非烟雾。江上分明星汉路。金银闪闪神仙府。影卧清光随我舞。邂逅三人，只愿长相聚。今月亭亭曾照古。古人问月今何处。
蝶恋花（牡丹）
作者：黄裳
朝代：宋
体裁：词

每到花开春已暮。况是人生，难得长欢聚。一日一游能几度。看看背我堂堂去。蝶乱蜂忙红粉妒。醉眼吟情，且与花为主。雪怨云愁无问处。芳心待向谁分付。
表海亭
作者：黄裳
朝代：宋

大老悠悠不嗣音，高風難向望中尋。
三千賓客空離合，十二山河自古今。
北戶人歸雲洞遠，東方春入牡丹深。
兩辭遣興無他好，只有閒來醉與吟。
表海亭
作者：黄裳
朝代：宋

大老悠悠不嗣音，高风难向望中寻。三千宾客空离合，十二山河自古今。北户人归云洞远，东方春入牡丹深。两辞遣兴无他好，只有閒来醉与吟。
西兴山院
作者：黄裳
朝代：宋

山寺閒来一饭休，风云相送有潮头。月明中看红莲市，已在东南第一州。
西归亭
作者：黄裳
朝代：宋

衣法传来几度春，少林堂上悄无闻。两忘养就空兼色，独步西归一片云。
西歸亭
作者：黄裳
朝代：宋

衣法傳來幾度春，少林堂上悄無聞。
兩忘養就空兼色，獨步西歸一片雲。
西興山院
作者：黄裳
朝代：宋

山寺閒來一飯休，風雲相送有潮頭。
月明中看紅蓮市，已在東南第一州。
覽和靖章安西湖之什
作者：黄裳
朝代：宋

和靖苦而豪，章安平而麗。
馳情遶佳景，盈軸卷幽思。
二子各何往，人非物還是。
四時有行藏，彼物如郵置。
百年有死生，斯人如夢寐。
兩幻相追攀，一覺都廢棄。
感寓聊自娛，興盡娛亦弊。
安坐湖山間，誰能以數計。
覽杜牧洛陽重見故事·其一
作者：黄裳
朝代：宋

別來重見最傷神，能問朋遊故與新。
豈謂紫玄翁有語，悲歡今已是唐人。
覽杜牧洛陽重見故事·其二
作者：黄裳
朝代：宋

桃臉韶容柳絮身，江南西洛豈由人。
可憐杜牧空傷感，尚在朋遊已喪真。
覽武夷記
作者：黄裳
朝代：宋

武夷山中十三子，邂逅相尋良有以。
頃向上筵何事醉，一時謫在人間世。
八百年後還升真，武夷真君真主人。
天台有籍安得知，不謁子騫誰與祈。
紫雲中下龍潭雨，尤喜張仙好詩句。
觀潮·其一
作者：黄裳
朝代：宋

吳國人從越國回，兩舠旗鼓急相催。
悠悠二氣已交感，隠隠一聲還到來。
銀漢風波生沆瀣，玉龍雷雨出蓬萊。
周天安用蓮花漏，自有潮軒與月臺。
觀潮·其三
作者：黄裳
朝代：宋

密窺神化自陰陽，雲御雷車不可當。
吹倒玉山風信惡，蛟龍回首也須忙。
觀潮·其二
作者：黄裳
朝代：宋

杳冥中信自輪回，十二時行不可催。
纔迫海門三級起，忽臨沙渚二龍開。
水頭花雨凌空落，日脚雲旗動地來。
果是尾閭虛不得，却還江上一徘徊。
觀潮·其四
作者：黄裳
朝代：宋

十州基址難淪沒，二浙源流且遡洄。
秋信最宜吳地看，雪峰飛向越溪來。
觀菊
作者：黄裳
朝代：宋

盈盈金色带秋光，淡淡仙粧只着黄。
嘗共故人休獨樂，笑同今日更誰忙。
方嗟老取年華近，尚喜花留日數長。
爲掇繁英還爲撚，莫辜纖素在君傍。
觀蠶
作者：黄裳
朝代：宋

大巧不爲蠶上簇，機婦飛梭雙注目。
腹空萬緒徒自勞，縑素如山人未足。
觀試
作者：黄裳
朝代：宋

題墨脫新鎸，扃鑰開清曉。
文衡朝士高，香案天風小。
銀袍带殘月，玉鷺集寒沼。
赳赳干城材，銜枚出遠徼。
才氣方自强，未戰意先挑。
臨文尋汝賢，形見乃微妙。
人才焉可齊，雲漢多年少。
慳思憂明膏，俊性翫斜照。
得喪召榮辱，美惡露嚬笑。
修毫飲流液，靈珠落光耀。
雕琢破巨璞，歌舞探長鞘。
含蓄既寂寂，運動還渺渺。
重賞豈敢吝，行當塞明詔。
觀遊山記感舊寄霍子侔
作者：黄裳
朝代：宋

故園別後有餘念，舊記重看無限情。
山倚日中支暑氣，水從雲外落秋聲。
向前世務心猶壯，憶昔溪居眼自明。
携手逸民今在否，盃茶誰與話平生。
观游山记感旧寄霍子侔
作者：黄裳
朝代：宋

故园别后有余念，旧记重看无限情。
山倚日中支暑气，水从云外落秋声。
向前世务心犹壮，忆昔溪居眼自明。
携手逸民今在否，杯茶谁与话平生。
观游山记感旧寄霍子侔
作者：黄裳
朝代：宋

故园别后有馀念，旧记重看无限情。山倚日中支暑气，水从云外落秋声。向前世务心犹壮，忆昔溪居眼自明。携手逸民今在否，杯茶谁与话平生。
观潮
作者：黄裳
朝代：宋

吴国人从越国回，两舠旗鼓急相催。悠悠二气已交感，隐隐一声还到来。银汉风波生沆瀣，玉龙雷雨出蓬莱。周天安用莲花漏，自有潮轩与月台。杳冥中信自轮回，十二时行不可催。才迫海门三级起，忽临沙渚二龙开。水头花雨凌空落，日脚云旗动地来。果是尾闾虚不得，却还江上一徘徊。
观潮·其一
作者：黄裳
朝代：宋

吴国人从越国回，两舠旗鼓急相催。悠悠二气已交感，隐隐一声还到来。银汉风波生沆瀣，玉龙雷雨出蓬莱。周天安用莲花漏，自有潮轩与月台。
观潮·其一
作者：黄裳
朝代：宋

吴国人从越国回，两舠旗鼓急相催。
悠悠二气已交感，隠隠一声还到来。
银汉风波生沆瀣，玉龙雷雨出蓬莱。
周天安用莲花漏，自有潮轩与月台。
观潮·其三
作者：黄裳
朝代：宋

密窥神化自阴阳，云御雷车不可当。吹倒玉山风信恶，蛟龙回首也须忙。
观潮·其三
作者：黄裳
朝代：宋

密窥神化自阴阳，云御雷车不可当。吹倒玉山风信恶，蛟龙回首也须忙。十州基址难沦没，二浙源流且溯洄。秋信最宜吴地看，雪峰飞向越溪来。
观潮·其二
作者：黄裳
朝代：宋

杳冥中信自轮回，十二时行不可催。才迫海门三级起，忽临沙渚二龙开。水头花雨凌空落，日脚云旗动地来。果是尾闾虚不得，却还江上一徘徊。
观潮·其二
作者：黄裳
朝代：宋

杳冥中信自轮回，十二时行不可催。
纔迫海门三级起，忽临沙渚二龙开。
水头花雨凌空落，日脚云旗动地来。
果是尾闾虚不得，却还江上一徘徊。
观潮·其四
作者：黄裳
朝代：宋

十州基址难沦没，二浙源流且溯洄。秋信最宜吴地看，雪峰飞向越溪来。
观潮·其四
作者：黄裳
朝代：宋

十州基址难沦没，二浙源流且遡洄。
秋信最宜吴地看，雪峰飞向越溪来。
观菊
作者：黄裳
朝代：宋

盈盈金色带秋光，淡淡仙妆只着黄。尝共故人休独乐，笑同今日更谁忙。方嗟老取年华近，尚喜花留日数长。为掇繁英还为撚，莫辜纤素在君傍。
观菊
作者：黄裳
朝代：宋

盈盈金色带秋光，淡淡仙粧只着黄。
尝共故人休独乐，笑同今日更谁忙。
方嗟老取年华近，尚喜花留日数长。
为掇繁英还为捻，莫辜纤素在君傍。
观蚕
作者：黄裳
朝代：宋

大巧不为蚕上簇，机妇飞梭双注目。腹空万绪徒自劳，缣素如山人未足。
观试
作者：黄裳
朝代：宋

题墨脱新镌，扃钥开清晓。文衡朝士高，香案天风小。银袍带残月，玉鹭集寒沼。赳赳干城材，衔枚出远徼。才气方自强，未战意先挑。临文寻汝贤，形见乃微妙。人才焉可齐，云汉多年少。悭思忧明膏，俊性玩斜照。得丧召荣辱，美恶露嚬笑。修毫饮流液，灵珠落光耀。雕琢破巨璞，歌舞探长鞘。含蓄既寂寂，运动还渺渺。重赏岂敢吝，行当塞明诏。
观试
作者：黄裳
朝代：宋

题墨脱新镌，扃钥开清晓。
文衡朝士高，香案天风小。
银袍带残月，玉鹭集寒沼。
赳赳干城材，衔枚出远徼。
才气方自强，未战意先挑。
临文寻汝贤，形见乃微妙。
人才焉可齐，云汉多年少。
悭思忧明膏，俊性翫斜照。
得丧召荣辱，美恶露嚬笑。
修毫饮流液，灵珠落光耀。
雕琢破巨璞，歌舞探长鞘。
含蓄既寂寂，运动还渺渺。
重赏岂敢吝，行当塞明诏。
览和靖章安西湖之什
作者：黄裳
朝代：宋

和靖苦而豪，章安平而丽。驰情绕佳景，盈轴卷幽思。二子各何往，人非物还是。四时有行藏，彼物如邮置。百年有死生，斯人如梦寐。两幻相追攀，一觉都废弃。感寓聊自娱，兴尽娱亦弊。安坐湖山间，谁能以数计。
览和靖章安西湖之什
作者：黄裳
朝代：宋

和靖苦而豪，章安平而丽。
驰情遶佳景，盈轴卷幽思。
二子各何往，人非物还是。
四时有行藏，彼物如邮置。
百年有死生，斯人如梦寐。
两幻相追攀，一觉都废弃。
感寓聊自娱，兴尽娱亦弊。
安坐湖山间，谁能以数计。
览杜牧洛阳重见故事
作者：黄裳
朝代：宋

别来重见最伤神，能问朋游故与新。岂谓紫玄翁有语，悲欢今已是唐人。桃脸韶容柳絮身，江南西洛岂由人。可怜杜牧空伤感，尚在朋游已丧真。
览杜牧洛阳重见故事·其一
作者：黄裳
朝代：宋

别来重见最伤神，能问朋游故与新。岂谓紫玄翁有语，悲欢今已是唐人。
览杜牧洛阳重见故事·其二
作者：黄裳
朝代：宋

桃脸韶容柳絮身，江南西洛岂由人。可怜杜牧空伤感，尚在朋游已丧真。
览武夷记
作者：黄裳
朝代：宋

武夷山中十三子，邂逅相寻良有以。顷向上筵何事醉，一时谪在人间世。八百年后还升真，武夷真君真主人。天台有籍安得知，不谒子骞谁与祈。紫云中下龙潭雨，尤喜张仙好诗句。
訪曾君施不值
作者：黄裳
朝代：宋

有懷高論已經年，不落中間與兩邊。
世路幾人機寂寂，春風何處騎翩翩。
四聲險韵應尋句，一炷清香想看禪。
我更欲勞三吐哺，周公今付伯禽賢。
訪鄧承旨不值
作者：黄裳
朝代：宋

一榻清風勞輾轉，八磚閒日想徘徊。
不須笑貌方相識，妙響還聞大似雷。
試院中秋夜月
作者：黄裳
朝代：宋

秋色中分夜，金行旺氣中。
邇遐人望別，內外桂華同。
澄澈曾經雨，娉婷欲御風。
三人歡已斷，猶鎖武成宮。
試院呈同事·其一
作者：黄裳
朝代：宋

鄉士窮通時已過，石榴花實我重來。
相尋翠幄年年事，誰爲天公得驥材。
試院呈同事·其二
作者：黄裳
朝代：宋

方握丹毫經兩考，已悲青塚送三歸。
黄花明月秋來好，醉却胸中是與非。
謝人惠茶器并茶
作者：黄裳
朝代：宋

三事文華出何處，巖上含章插烟霧。
曾被西風吹異香，飄落人寰月中度。
美林見器安所施，六角靈犀用相副。
目下發緘誰致勤，愛竹山翁傍雲住。
遽命長鬚烹且煎，一簇蠅聲急須吐。
每思北苑滑與甘，嘗厭鄉人寄來苦。
試君所惠良可稱，往往曾沾石坑雨。
不畏七椀鳴饑腸，但覺清多却炎暑。
幾時對話愛竹軒，更引毫甌斲詩句。
謝人示詩集
作者：黄裳
朝代：宋

騷雅先生得古風，恨無吟侶忽相逢。
欲陪大巧搜春景，已賈長毫插筆鋒。
花下比聲歌帝力，醉中聯句頌花容。
斐然小子多詩癖，時遣青衣寄一封。
謝惠香餠·其一
作者：黄裳
朝代：宋

清分馥馥南州餠，靜對綿綿北海雲。
欲曉博山來入被，祥烟尤愜夢回聞。
謝惠香餠·其二
作者：黄裳
朝代：宋

朱餠青烟篆古文，聊資清致聚還分。
縱饒五出花殘後，尤有餘香聳未聞。
謝莊顔延之吟
作者：黄裳
朝代：宋

千里共明月，彼此惟月知。
音信雖不聞，有月難爲詢。
對月祇自恨，中夜還窺人。
姝子想無寐，瞻望應敷陳。
既然默默得心腑，那更徐徐入庭戶。
因笑延之題，歿爲長不歸。
一息已云往，寧復爲歸期。
稚子亦自曉，安用延之持。
希逸辨既妄，徒洩延之非。
兩詩寓意囗囗好，雲海沈沈杳無耗。
紅顔銷盡那得聞，惟勝知之遇凶暴。
讀王黄州遊官篇
作者：黄裳
朝代：宋

感義區區謀國士，竟爲升平模稜子。
抗章言事來去忙，左提右挈歸之理。
見姓書名安且榮，寧問賢愚落青史。
隠居到此當忘言，對月且倒無憂罇。
讀羅隠孟郊集
作者：黄裳
朝代：宋

羅隠寓以駡，孟郊鳴其窮。
始讀鬰吾氣，再味濡我胸。
如何志與氣，發作瓶甕中。
大見無賢愚，大樂非窮通。
棄置二子集，追攀千古風。
中兼六義異，下與萬物同。
妙象生丹青，利器資陶鎔。
心手適相遇，變化從色空。
感寓復收斂，兀然無我翁。
讀頭陀安文頌
作者：黄裳
朝代：宋

九九八十一，圓明體如日。
豈是空說禪，精魂中掃迹。
立道須當修，九九八十一。
性見與意會，如何體空色。
访曾君施不值
作者：黄裳
朝代：宋

有怀高论已经年，不落中间与两边。世路几人机寂寂，春风何处骑翩翩。四声险韵应寻句，一炷清香想看禅。我更欲劳三吐哺，周公今付伯禽贤。
访邓承旨不值
作者：黄裳
朝代：宋

一榻清风劳辗转，八砖閒日想徘徊。不须笑貌方相识，妙响还闻大似雷。
试院中秋夜月
作者：黄裳
朝代：宋

秋色中分夜，金行旺气中。迩遐人望别，内外桂华同。澄澈曾经雨，娉婷欲御风。三人欢已断，犹锁武成宫。
试院呈同事
作者：黄裳
朝代：宋

乡士穷通时已过，石榴花实我重来。相寻翠幄年年事，谁为天公得骥材。方握丹毫经两考，已悲青冢送三归。黄花明月秋来好，醉却胸中是与非。
试院呈同事·其一
作者：黄裳
朝代：宋

乡士穷通时已过，石榴花实我重来。相寻翠幄年年事，谁为天公得骥材。
试院呈同事·其二
作者：黄裳
朝代：宋

方握丹毫经两考，已悲青冢送三归。黄花明月秋来好，醉却胸中是与非。
读头陀安文颂
作者：黄裳
朝代：宋

九九八十一，圆明体如日。岂是空说禅，精魂中扫迹。立道须当修，九九八十一。性见与意会，如何体空色。
读王黄州游官篇
作者：黄裳
朝代：宋

感义区区谋国士，竟为升平模棱子。抗章言事来去忙，左提右挈归之理。见姓书名安且荣，宁问贤愚落青史。隐居到此当忘言，对月且倒无忧樽。
读王黄州游官篇
作者：黄裳
朝代：宋

感义区区谋国士，竟为升平模棱子。
抗章言事来去忙，左提右挈归之理。
见姓书名安且荣，宁问贤愚落青史。
隠居到此当忘言，对月且倒无忧罇。
读罗隐孟郊集
作者：黄裳
朝代：宋

罗隐寓以骂，孟郊鸣其穷。始读郁吾气，再味濡我胸。如何志与气，发作瓶瓮中。大见无贤愚，大乐非穷通。弃置二子集，追攀千古风。中兼六义异，下与万物同。妙象生丹青，利器资陶镕。心手适相遇，变化从色空。感寓复收敛，兀然无我翁。
读罗隠孟郊集
作者：黄裳
朝代：宋

罗隠寓以駡，孟郊鸣其穷。
始读鬰吾气，再味濡我胸。
如何志与气，发作瓶瓮中。
大见无贤愚，大乐非穷通。
弃置二子集，追攀千古风。
中兼六义异，下与万物同。
妙象生丹青，利器资陶镕。
心手适相遇，变化从色空。
感寓復收敛，兀然无我翁。
谢人惠茶器并茶
作者：黄裳
朝代：宋

三事文华出何处，岩上含章插烟雾。曾被西风吹异香，飘落人寰月中度。美林见器安所施，六角灵犀用相副。目下发缄谁致勤，爱竹山翁傍云住。遽命长须烹且煎，一簇蝇声急须吐。每思北苑滑与甘，尝厌乡人寄来苦。试君所惠良可称，往往曾沾石坑雨。不畏七椀鸣饥肠，但觉清多却炎暑。几时对话爱竹轩，更引毫瓯斲诗句。
谢人惠茶器并茶
作者：黄裳
朝代：宋

三事文华出何处，岩上含章插烟雾。
曾被西风吹异香，飘落人寰月中度。
美林见器安所施，六角灵犀用相副。
目下发缄谁致勤，爱竹山翁傍云住。
遽命长鬚烹且煎，一簇蝇声急须吐。
每思北苑滑与甘，尝厌乡人寄来苦。
试君所惠良可称，往往曾沾石坑雨。
不畏七椀鸣饥肠，但觉清多却炎暑。
几时对话爱竹轩，更引毫瓯斲诗句。
谢人示诗集
作者：黄裳
朝代：宋

骚雅先生得古风，恨无吟侣忽相逢。欲陪大巧搜春景，已贾长毫插笔锋。花下比声歌帝力，醉中联句颂花容。斐然小子多诗癖，时遣青衣寄一封。
谢庄颜延之吟
作者：黄裳
朝代：宋

千里共明月，彼此惟月知。音信虽不闻，有月难为询。对月祇自恨，中夜还窥人。姝子想无寐，瞻望应敷陈。既然默默得心腑，那更徐徐入庭户。因笑延之题，殁为长不归。一息已云往，宁复为归期。稚子亦自晓，安用延之持。希逸辨既妄，徒泄延之非。两诗寓意□□好，云海沈沈杳无耗。红颜销尽那得闻，惟胜知之遇凶暴。
谢庄颜延之吟
作者：黄裳
朝代：宋

千里共明月，彼此惟月知。
音信虽不闻，有月难为询。
对月祇自恨，中夜还窥人。
姝子想无寐，瞻望应敷陈。
既然默默得心腑，那更徐徐入庭户。
因笑延之题，殁为长不归。
一息已云往，宁復为归期。
稚子亦自晓，安用延之持。
希逸辨既妄，徒洩延之非。
两诗寓意囗囗好，云海沈沈杳无耗。
红颜销尽那得闻，惟胜知之遇凶暴。
谢惠香餠·其一
作者：黄裳
朝代：宋

清分馥馥南州餠，静对绵绵北海云。
欲晓博山来入被，祥烟尤惬梦回闻。
谢惠香餠·其二
作者：黄裳
朝代：宋

朱餠青烟篆古文，聊资清致聚还分。
纵饶五出花残后，尤有余香耸未闻。
谢惠香饼
作者：黄裳
朝代：宋

清分馥馥南州饼，静对绵绵北海云。欲晓博山来入被，祥烟尤惬梦回闻。朱饼青烟篆古文，聊资清致聚还分。纵饶五出花残后，尤有馀香耸未闻。
谢惠香饼·其一
作者：黄裳
朝代：宋

清分馥馥南州饼，静对绵绵北海云。欲晓博山来入被，祥烟尤惬梦回闻。
谢惠香饼·其二
作者：黄裳
朝代：宋

朱饼青烟篆古文，聊资清致聚还分。纵饶五出花残后，尤有馀香耸未闻。
谷林亭
作者：黄裳
朝代：宋

竹也中虚谷也虚，两虚相得闹中无。月来风动时尤好，那更高人也自如。
谷林亭
作者：黄裳
朝代：宋

竹也中虛谷也虛，兩虛相得鬧中無。
月來風動時尤好，那更高人也自如。
豐提刑理赴西蜀
作者：黄裳
朝代：宋

氣柔語音低，欲靜神色明。
擾擾勞生中，望道心如傾。
煩苛患庶士，抵冒悲羣氓。
眷眷自中降，悠悠傃西征。
曉霜毛袖重，卯酒面花輕。
出關誰最舊，過棧子何平。
施設快拘守，跋涉勞將迎。
路難休咏蜀，夢遠亦登瀛。
胸中文藝光，域中監牧榮。
以淡却私狥，以默靜紛爭。
萬累喪民德，一嚬生道情。
行聞化無欲，圜扉芳草生。
公餘廢俗樂，反一天全精。
源源踵中來，趨者已屢更。
安知我所寓，山國望神京。
貢院上元
作者：黄裳
朝代：宋

精舍喧譁外，華燈想望中。
管弦何處客，簾幕去年風。
好斁隨塵起，悲歡覆手空。
蟾光無內外，自與此心同。
貽傳神·其一
作者：黄裳
朝代：宋

默默紫玄像，蕭蕭青竹軒。
相看誰有道，無問亦無言。
貽傳神·其二
作者：黄裳
朝代：宋

筆頭何處得天真，幻化身中氣與神。
傳取本來空是色，莫將心印向他人。
貽儒生
作者：黄裳
朝代：宋

含章緣俊雅，發理自聰明。
德行孔庭秀，公卿唐彀英。
博嫌愚作弊，文恐僞爲情。
御世教方盛，動人風更清。
反三雖稍悟，得一豈須驚。
竟置伊周列，難忘齊魯生。
貽劉先生
作者：黄裳
朝代：宋

勢利交遊聚與分，會真堂上合離羣。
形骸外索難爲侶，風義中尋偶得君。
水鑑秋來宜泛月，桃源花後且穿雲。
此生已是龍山客，高論相過我欲聞。
貽如祖大師·其一
作者：黄裳
朝代：宋

既已離家與世違，紛紛人事不須知。
百年十二時光景，作佛工夫只怕遲。
貽如祖大師·其三
作者：黄裳
朝代：宋

建立元無塵已揮，兩邊終竟不曾爲。
莫言無物爲何事，到了無爲尚未知。
貽如祖大師·其二
作者：黄裳
朝代：宋

說禪談佛未曾修，幻化空身豈自由。
常視世情如鎖鑰，雲山深處莫回頭。
貽如祖大師·其四
作者：黄裳
朝代：宋

一念忘時便道空，不知空與色常同。
須知空色無分別，如此圓融始大通。
貽李道士
作者：黄裳
朝代：宋

道士初來鶴衣白，無事猖狂走南北。
偶得秘訣烟霞間，鬼谷先生眼睛碧。
謂我當接王公談，且與天庭二分術。
儻來已感仙翁靈，占夢夢中宜自驚。
妙光照物乃是道，結廬歸去南山青。
貽沖和子
作者：黄裳
朝代：宋

想見高風夢已飛，無心中有道心微。
此生獨斷來修養，何處相逢得指歸。
融結幾人知火候，斡旋惟子識天機。
松庵欲對禪床坐，莫問朝曦與夕暉。
賀拜罷南郊獻詩
作者：黄裳
朝代：宋

中天臺上聞天語，將下人間會真主。
王室堂開秋意深，匆匆瑞氣排羣陰。
插空儀物望不斷，文采高下成遙林。
鐵衣十萬熊羆勇，忽擁天衢海濤動。
兩序朱簾語相慶，皆謂君王能紹聖。
昭昭神考體天德，昔向明堂布仁政。
君王欲報天地恩，乃修宗祀開端門。
玉輅亭亭張日月，中望堯雲降天闕。
清宮行事齋心微，默與神交誰得知。
獻饗歸來待祠殿，上帝先從道心見。
龍衣登降天香濃，一片鈞天庭燎中。
振鷺于飛珮聲響，恍如三代觀臣工。
先皇基緒既肯構，配侑豈或慚高穹。
安得公尸不來燕，自是諸侯皆望風。
奏歌已薦致和樂，飲受乃酢持盈功。
曉來忽聽道傍語，從此天觀觀九敘。
瑣瑣愚臣何所補，只願獻詩歸樂府。
贈傳神師
作者：黄裳
朝代：宋

闕下遊多日，溪邊過幾春。
數圖人欲活，一筆自如神。
不寫俗中態，漫留雲外身。
丹青如模我，道貌似山人。
贈呂夢得
作者：黄裳
朝代：宋

壯年場屋便歸休，趨向逍遙獨自遊。
貧後誰知心匪石，老來猶更氣橫秋。
人無直道君難合，詩有清風我怕酬。
香爇一爐經一卷，紅塵應是懶回頭。
贈天台禪鑒
作者：黄裳
朝代：宋

逸興東西自難卜，快可追風白花足。
巾飄飄，蓑蔌蔌。
每引三盃通道瓢，即陳一闋離塵曲。
獨忘懷，人注目。
恐是秦漁來混俗，落花流水難拘束。
幾度桃花春又復，戲翫人生榮與辱。
石火光中寄此生，故山休問歸遲速。
東秦別後無行蹤，忽見回轅自西蜀。
二十光陰一轉頭，新白已能班舊綠。
偶懷起滅寒生粟，蓋亦超然坐觀獨。
便望雲山歸去來，無生之師在巖谷。
由禪而入從真修，休效諸山編語錄。
如來藏裏磨尼珠，走上玉爐光斷續。
螺髻明，鵲巢驚。
向死生中脫死生，象罔得之方始靈。
掃除物我雙何有，懷抱乾坤一混成。
十三位上窺憂喜，正法眼開無處避。
是時人道真仙子，方尚圖中舊行止。
贈崔風子
作者：黄裳
朝代：宋

崔風不風人莫測，只恐時人問消息。
子聞妙道今幾年，百刻光陰貫今昔。
天柱峰頭獨看月，火裏青龍産芽雪。
屋上無霜春勢强，十二危樓電光徹。
劍潭居士心相從，何時遂扣逍遙翁。
自知心骨異凡物，豈願老死浮生中。
贈張太保
作者：黄裳
朝代：宋

赫赫家聲將帥官，仕途寧肯放君閒。
不妨林下權尋藥，未可雲中便買山。
五兩輕綸猶系命，滿樽清醑且開顔。
天涯之子誰爲樂，何幸相逢一笑間。
贈張山人
作者：黄裳
朝代：宋

極數幽人百尺松，歲寒枝節引清風。
世途險易拋身外，人事榮枯落掌中。
藥有靈根秋轉活，面多和氣老猶紅。
行人借問生前事，何事天津久未通。
贈探花郎
作者：黄裳
朝代：宋

探花車騎似游龍，未入桃源先閬風。
衫上十分新染翠，衣間一點半開紅。
身如驥子無雙俊，人報鼇山第幾宮。
便是醉仙何處去，上林園在五雲中。
贈方外士
作者：黄裳
朝代：宋

擾擾紅塵高臥客，紅塵不染人難識。
琅琅爲講還丹篇，若有清風濯胸臆。
玉兔走入流珠宮，正向時人失中得。
根本蓋自仙翁傳，仙翁住世千餘年。
贈致政張郎中
作者：黄裳
朝代：宋

林下閒携數尺笻，長中寬袖道家風。
已留吏政青編上，却御仙風紫府中。
贈致政李大夫·其一
作者：黄裳
朝代：宋

父子辭榮海上還，二車皆是漢郎官。
夜來列宿尤光彩，爲向溪南隠處看。
贈致政李大夫·其三
作者：黄裳
朝代：宋

演仙山足退來榮，更繼高風適此生。
一葉輕舟篷上雨，三江欹枕與誰行。
贈致政李大夫·其二
作者：黄裳
朝代：宋

銀魚慵佩入樊籠，萬累相捐萬慮空。
逼歲歸來何事晚，荔枝牽率過薰風。
贈致政李大夫·其四
作者：黄裳
朝代：宋

世情相失道情濃，語默行藏信意中。
清退樓前溪一曲，剡川明月剡川風。
贈致政王朝奉
作者：黄裳
朝代：宋

得老歸來已幾年，水雲深處洞中天。
有身且睡三竿日，無物應看一指禪。
松竹亭臺閒信步，鄉閭樽俎謾隨緣。
此生離合誰能定，只見龍潭尚宛然。
贈致政葛侍郎
作者：黄裳
朝代：宋

金带慵腰便退居，高閒吟思滿江湖。
一頭黄髮真元老，兩郡朱幡更大夫。
世事榮枯閒似夢，道經舒卷靜如愚。
延平遺愛今猶在，一片棠陰入畫圖。
贈葛侍郎
作者：黄裳
朝代：宋

三品顯官知分退，數株靈草對春栽。
已馳吏政青編上，却御仙風紫府來。
琴寫幽懷心火息，酒陶和氣面花開。
應憐仕路多華髮，不把松雲爲己催。
贈謝殿元
作者：黄裳
朝代：宋

風自東山吹厥後，義重生輕公所有。
懷抱應書霜雪明，一封十事龍鱗輕。
青雲失志蕡無悔，且喜歲寒柯未改。
名節稍從言路愛，待向烏臺觀慷慨。
贈靈谷山人
作者：黄裳
朝代：宋

無緣一步如秦湘，有緣千里如門牆。
山人安得不相訪，囗如昔也同行藏。
自從別後樂何處，靈谷山中養沖素。
懶與塵凡爭是非，拂袖俄趨長樂府。
十洞真人懷宿契，陰使來陳掌中示。
不著乎書惟口傳，千古茫然索根蔕。
或亂枝條無計尋，大還只欠鉛中金。
玉簡朱書落吾耳，安用冥搜遶天地。
紫玄忽見老翁笑，家住崑崙何杳杳。
神爐已寘龍山椒，蓬壺可聽東溟潮。
溫泉名界甘復泚，一轂符行坎宮沸。
七十二候承天時，三五一法明天機。
晤言再卜春爲期，沖和有道當依歸。
山水多誇武林好，更有龍椒愜幽抱。
桃源惟在山腰間，越出寸碧窺吳巒。
雷驅猛雨玉龍過，月明人上朝元壇。
五符金鼎任還返，須知造化由陰丹。
願屈沖和講幽秘，莫獨雲山孕鉛水。
紫府賓，丹臺身。
去來在我若爲情，谷風時送步虛聲。
山花徑，水月沼。
樂因談到長生妙，偶坐俄行無事了。
或將得一問因緣，江天爲指歸舟到。
贡院上元
作者：黄裳
朝代：宋

精舍喧哗外，华灯想望中。管弦何处客，帘幕去年风。好斁随尘起，悲欢覆手空。蟾光无内外，自与此心同。
贡院上元
作者：黄裳
朝代：宋

精舍喧譁外，华灯想望中。
管弦何处客，帘幕去年风。
好斁随尘起，悲欢覆手空。
蟾光无内外，自与此心同。
贺拜罢南郊献诗
作者：黄裳
朝代：宋

中天台上闻天语，将下人间会真主。
王室堂开秋意深，匆匆瑞气排羣阴。
插空仪物望不断，文采高下成遥林。
铁衣十万熊罴勇，忽拥天衢海涛动。
两序朱帘语相庆，皆谓君王能绍圣。
昭昭神考体天德，昔向明堂布仁政。
君王欲报天地恩，乃修宗祀开端门。
玉辂亭亭张日月，中望尧云降天阙。
清宫行事斋心微，默与神交谁得知。
献飨归来待祠殿，上帝先从道心见。
龙衣登降天香浓，一片钧天庭燎中。
振鹭于飞佩声响，恍如三代观臣工。
先皇基绪既肯构，配侑岂或惭高穹。
安得公尸不来燕，自是诸侯皆望风。
奏歌已荐致和乐，饮受乃酢持盈功。
晓来忽听道傍语，从此天观观九叙。
琐琐愚臣何所补，只愿献诗归乐府。
贺拜罢南郊献诗
作者：黄裳
朝代：宋

中天台上闻天语，将下人间会真主。王室堂开秋意深，匆匆瑞气排群阴。插空仪物望不断，文采高下成遥林。铁衣十万熊罴勇，忽拥天衢海涛动。两序朱帘语相庆，皆谓君王能绍圣。昭昭神考体天德，昔向明堂布仁政。君王欲报天地恩，乃修宗祀开端门。玉辂亭亭张日月，中望尧云降天阙。清宫行事斋心微，默与神交谁得知。献飨归来待祠殿，上帝先从道心见。龙衣登降天香浓，一片钧天庭燎中。振鹭于飞佩声响，恍如三代观臣工。先皇基绪既肯构，配侑岂或惭高穹。安得公尸不来燕，自是诸侯皆望风。奏歌已荐致和乐，饮受乃酢持盈功。晓来忽听道傍语，从此天观观九叙。琐琐愚臣何所补，只愿献诗归乐府。
贻传神
作者：黄裳
朝代：宋

默默紫玄像，萧萧青竹轩。相看谁有道，无问亦无言。笔头何处得天真，幻化身中气与神。传取本来空是色，莫将心印向他人。
贻传神·其一
作者：黄裳
朝代：宋

默默紫玄像，萧萧青竹轩。相看谁有道，无问亦无言。
贻传神·其二
作者：黄裳
朝代：宋

笔头何处得天真，幻化身中气与神。传取本来空是色，莫将心印向他人。
贻儒生
作者：黄裳
朝代：宋

含章缘俊雅，发理自聪明。德行孔庭秀，公卿唐彀英。博嫌愚作弊，文恐伪为情。御世教方盛，动人风更清。反三虽稍悟，得一岂须惊。竟置伊周列，难忘齐鲁生。
贻儒生
作者：黄裳
朝代：宋

含章缘俊雅，发理自聪明。
德行孔庭秀，公卿唐彀英。
博嫌愚作弊，文恐僞为情。
御世教方盛，动人风更清。
反三虽稍悟，得一岂须惊。
竟置伊周列，难忘齐鲁生。
贻冲和子
作者：黄裳
朝代：宋

想见高风梦已飞，无心中有道心微。此生独断来修养，何处相逢得指归。融结几人知火候，斡旋惟子识天机。松庵欲对禅床坐，莫问朝曦与夕晖。
贻刘先生
作者：黄裳
朝代：宋

势利交游聚与分，会真堂上合离羣。
形骸外索难为侣，风义中寻偶得君。
水鑑秋来宜泛月，桃源花后且穿云。
此生已是龙山客，高论相过我欲闻。
贻刘先生
作者：黄裳
朝代：宋

势利交游聚与分，会真堂上合离群。形骸外索难为侣，风义中寻偶得君。水鉴秋来宜泛月，桃源花后且穿云。此生已是龙山客，高论相过我欲闻。
贻如祖大师
作者：黄裳
朝代：宋

既已离家与世违，纷纷人事不须知。百年十二时光景，作佛工夫只怕迟。说禅谈佛未曾修，幻化空身岂自由。常视世情如锁钥，云山深处莫回头。建立元无尘已挥，两边终竟不曾为。莫言无物为何事，到了无为尚未知。一念忘时便道空，不知空与色常同。须知空色无分别，如此圆融始大通。
贻如祖大师·其一
作者：黄裳
朝代：宋

既已离家与世违，纷纷人事不须知。百年十二时光景，作佛工夫只怕迟。
贻如祖大师·其三
作者：黄裳
朝代：宋

建立元无尘已挥，两边终竟不曾为。莫言无物为何事，到了无为尚未知。
贻如祖大师·其二
作者：黄裳
朝代：宋

说禅谈佛未曾修，幻化空身岂自由。常视世情如锁钥，云山深处莫回头。
贻如祖大师·其四
作者：黄裳
朝代：宋

一念忘时便道空，不知空与色常同。须知空色无分别，如此圆融始大通。
贻李道士
作者：黄裳
朝代：宋

道士初来鹤衣白，无事猖狂走南北。偶得秘诀烟霞间，鬼谷先生眼睛碧。谓我当接王公谈，且与天庭二分术。傥来已感仙翁灵，占梦梦中宜自惊。妙光照物乃是道，结庐归去南山青。
赠传神师
作者：黄裳
朝代：宋

阙下游多日，溪边过几春。数图人欲活，一笔自如神。不写俗中态，漫留云外身。丹青如模我，道貌似山人。
赠吕梦得
作者：黄裳
朝代：宋

壮年场屋便归休，趋向逍遥独自游。贫后谁知心匪石，老来犹更气横秋。人无直道君难合，诗有清风我怕酬。香爇一炉经一卷，红尘应是懒回头。
赠天台禅鉴
作者：黄裳
朝代：宋

逸兴东西自难卜，快可追风白花足。巾飘飘，蓑蔌蔌。每引三杯通道瓢，即陈一阕离尘曲。独忘怀，人注目。恐是秦渔来混俗，落花流水难拘束。几度桃花春又复，戏玩人生荣与辱。石火光中寄此生，故山休问归迟速。东秦别后无行踪，忽见回辕自西蜀。二十光阴一转头，新白已能班旧绿。偶怀起灭寒生粟，盖亦超然坐观独。便望云山归去来，无生之师在岩谷。由禅而入从真修，休效诸山编语录。如来藏里磨尼珠，走上玉炉光断续。螺髻明，鹊巢惊。向死生中脱死生，象罔得之方始灵。扫除物我双何有，怀抱乾坤一混成。十三位上窥忧喜，正法眼开无处避。是时人道真仙子，方尚图中旧行止。
赠天台禅鉴
作者：黄裳
朝代：宋

逸兴东西自难卜，快可追风白花足。
巾飘飘，蓑蔌蔌。
每引三杯通道瓢，即陈一阕离尘曲。
独忘怀，人注目。
恐是秦渔来混俗，落花流水难拘束。
几度桃花春又復，戏翫人生荣与辱。
石火光中寄此生，故山休问归迟速。
东秦别后无行踪，忽见回辕自西蜀。
二十光阴一转头，新白已能班旧绿。
偶怀起灭寒生粟，盖亦超然坐观独。
便望云山归去来，无生之师在岩谷。
由禅而入从真修，休效诸山编语录。
如来藏裏磨尼珠，走上玉炉光断续。
螺髻明，鹊巢惊。
向死生中脱死生，象罔得之方始灵。
扫除物我双何有，怀抱干坤一混成。
十三位上窥忧喜，正法眼开无处避。
是时人道真仙子，方尚图中旧行止。
赠崔风子
作者：黄裳
朝代：宋

崔风不风人莫测，只恐时人问消息。
子闻妙道今几年，百刻光阴贯今昔。
天柱峰头独看月，火裏青龙产芽雪。
屋上无霜春势强，十二危楼电光彻。
剑潭居士心相从，何时遂扣逍遥翁。
自知心骨异凡物，岂愿老死浮生中。
赠崔风子
作者：黄裳
朝代：宋

崔风不风人莫测，只恐时人问消息。子闻妙道今几年，百刻光阴贯今昔。天柱峰头独看月，火里青龙产芽雪。屋上无霜春势强，十二危楼电光彻。剑潭居士心相从，何时遂扣逍遥翁。自知心骨异凡物，岂愿老死浮生中。
赠张太保
作者：黄裳
朝代：宋

赫赫家声将帅官，仕途宁肯放君閒。不妨林下权寻药，未可云中便买山。五两轻纶犹系命，满樽清醑且开颜。天涯之子谁为乐，何幸相逢一笑间。
赠张山人
作者：黄裳
朝代：宋

极数幽人百尺松，岁寒枝节引清风。世途险易抛身外，人事荣枯落掌中。药有灵根秋转活，面多和气老犹红。行人借问生前事，何事天津久未通。
赠探花郎
作者：黄裳
朝代：宋

探花车骑似游龙，未入桃源先阆风。衫上十分新染翠，衣间一点半开红。身如骥子无双俊，人报鳌山第几宫。便是醉仙何处去，上林园在五云中。
赠方外士
作者：黄裳
朝代：宋

扰扰红尘高卧客，红尘不染人难识。
琅琅为讲还丹篇，若有清风濯胸臆。
玉兔走入流珠宫，正向时人失中得。
根本盖自仙翁传，仙翁住世千余年。
赠方外士
作者：黄裳
朝代：宋

扰扰红尘高卧客，红尘不染人难识。琅琅为讲还丹篇，若有清风濯胸臆。玉兔走入流珠宫，正向时人失中得。根本盖自仙翁传，仙翁住世千馀年。
赠灵谷山人
作者：黄裳
朝代：宋

无缘一步如秦湘，有缘千里如门墙。山人安得不相访，□如昔也同行藏。自从别后乐何处，灵谷山中养冲素。懒与尘凡争是非，拂袖俄趋长乐府。十洞真人怀宿契，阴使来陈掌中示。不著乎书惟口传，千古茫然索根蒂。或乱枝条无计寻，大还只欠铅中金。玉简朱书落吾耳，安用冥搜绕天地。紫玄忽见老翁笑，家住昆崙何杳杳。神炉已寘龙山椒，蓬壶可听东溟潮。温泉名界甘复泚，一毂符行坎宫沸。七十二候承天时，三五一法明天机。晤言再卜春为期，冲和有道当依归。山水多誇武林好，更有龙椒惬幽抱。桃源惟在山腰间，越出寸碧窥吴峦。雷驱猛雨玉龙过，月明人上朝元坛。五符金鼎任还返，须知造化由阴丹。愿屈冲和讲幽秘，莫独云山孕铅水。紫府宾，丹台身。去来在我若为情，谷风时送步虚声。山花径，水月沼。乐因谈到长生妙，偶坐俄行无事了。或将得一问因缘，江天为指归舟到。
赠灵谷山人
作者：黄裳
朝代：宋

无缘一步如秦湘，有缘千里如门墙。
山人安得不相访，囗如昔也同行藏。
自从别后乐何处，灵谷山中养冲素。
懒与尘凡争是非，拂袖俄趋长乐府。
十洞真人怀宿契，阴使来陈掌中示。
不着乎书惟口传，千古茫然索根蔕。
或乱枝条无计寻，大还只欠铅中金。
玉简朱书落吾耳，安用冥搜遶天地。
紫玄忽见老翁笑，家住昆崙何杳杳。
神炉已寘龙山椒，蓬壶可听东溟潮。
温泉名界甘復泚，一毂符行坎宫沸。
七十二候承天时，三五一法明天机。
晤言再卜春为期，冲和有道当依归。
山水多夸武林好，更有龙椒惬幽抱。
桃源惟在山腰间，越出寸碧窥吴峦。
雷驱猛雨玉龙过，月明人上朝元坛。
五符金鼎任还返，须知造化由阴丹。
愿屈冲和讲幽秘，莫独云山孕铅水。
紫府宾，丹台身。
去来在我若为情，谷风时送步虚声。
山花径，水月沼。
乐因谈到长生妙，偶坐俄行无事了。
或将得一问因缘，江天为指归舟到。
赠致政张郎中
作者：黄裳
朝代：宋

林下閒携数尺笻，长中宽袖道家风。
已留吏政青编上，却御仙风紫府中。
赠致政张郎中
作者：黄裳
朝代：宋

林下閒携数尺筇，长中宽袖道家风。已留吏政青编上，却御仙风紫府中。
赠致政李大夫
作者：黄裳
朝代：宋

父子辞荣海上还，二车皆是汉郎官。夜来列宿尤光彩，为向溪南隐处看。银鱼慵佩入樊笼，万累相捐万虑空。逼岁归来何事晚，荔枝牵率过薰风。演仙山足退来荣，更继高风适此生。一叶轻舟篷上雨，三江攲枕与谁行。世情相失道情浓，语默行藏信意中。清退楼前溪一曲，剡川明月剡川风。
赠致政李大夫·其一
作者：黄裳
朝代：宋

父子辞荣海上还，二车皆是汉郎官。夜来列宿尤光彩，为向溪南隐处看。
赠致政李大夫·其一
作者：黄裳
朝代：宋

父子辞荣海上还，二车皆是汉郎官。
夜来列宿尤光彩，为向溪南隠处看。
赠致政李大夫·其三
作者：黄裳
朝代：宋

演仙山足退来荣，更继高风适此生。一叶轻舟篷上雨，三江攲枕与谁行。
赠致政李大夫·其三
作者：黄裳
朝代：宋

演仙山足退来荣，更继高风适此生。
一叶轻舟篷上雨，三江欹枕与谁行。
赠致政李大夫·其二
作者：黄裳
朝代：宋

银鱼慵佩入樊笼，万累相捐万虑空。
逼岁归来何事晚，荔枝牵率过熏风。
赠致政李大夫·其二
作者：黄裳
朝代：宋

银鱼慵佩入樊笼，万累相捐万虑空。逼岁归来何事晚，荔枝牵率过薰风。
赠致政李大夫·其四
作者：黄裳
朝代：宋

世情相失道情浓，语默行藏信意中。清退楼前溪一曲，剡川明月剡川风。
赠致政王朝奉
作者：黄裳
朝代：宋

得老归来已几年，水云深处洞中天。有身且睡三竿日，无物应看一指禅。松竹亭台閒信步，乡闾樽俎谩随缘。此生离合谁能定，只见龙潭尚宛然。
赠致政葛侍郎
作者：黄裳
朝代：宋

金带慵腰便退居，高閒吟思满江湖。一头黄发真元老，两郡朱幡更大夫。世事荣枯閒似梦，道经舒卷静如愚。延平遗爱今犹在，一片棠阴入画图。
赠致政葛侍郎
作者：黄裳
朝代：宋

金带慵腰便退居，高閒吟思满江湖。
一头黄髮真元老，两郡朱幡更大夫。
世事荣枯閒似梦，道经舒卷静如愚。
延平遗爱今犹在，一片棠阴入画图。
赠葛侍郎
作者：黄裳
朝代：宋

三品显官知分退，数株灵草对春栽。已驰吏政青编上，却御仙风紫府来。琴写幽怀心火息，酒陶和气面花开。应怜仕路多华发，不把松云为己催。
赠葛侍郎
作者：黄裳
朝代：宋

三品显官知分退，数株灵草对春栽。
已驰吏政青编上，却御仙风紫府来。
琴写幽怀心火息，酒陶和气面花开。
应怜仕路多华髮，不把松云为己催。
赠谢殿元
作者：黄裳
朝代：宋

风自东山吹厥后，义重生轻公所有。怀抱应书霜雪明，一封十事龙鳞轻。青云失志蕡无悔，且喜岁寒柯未改。名节稍从言路爱，待向乌台观慷慨。
过严州同太守游乌龙寺
作者：黄裳
朝代：宋

参天松径夹篮舆，僧在乌龙腹内居。莫道此山无妙用，但看云雨见真如。家近西湖去欲飞，到山心却为山迟。看禅弟子人休问，正是龛中作梦时。脚力犹能上翠微，青娥扶我谩劳伊。也知山共文章好，竞破朱颜乞小诗。北山还扫笑歌地，南浦尚怀离别时。到处此缘尤未断，洞天休怪我来迟。
过严州同太守游乌龙寺·其一
作者：黄裳
朝代：宋

参天松径夹篮舆，僧在乌龙腹内居。莫道此山无妙用，但看云雨见真如。
过严州同太守游乌龙寺·其三
作者：黄裳
朝代：宋

脚力犹能上翠微，青娥扶我谩劳伊。也知山共文章好，竞破朱颜乞小诗。
过严州同太守游乌龙寺·其二
作者：黄裳
朝代：宋

家近西湖去欲飞，到山心却为山迟。看禅弟子人休问，正是龛中作梦时。
过严州同太守游乌龙寺·其四
作者：黄裳
朝代：宋

北山还扫笑歌地，南浦尚怀离别时。到处此缘尤未断，洞天休怪我来迟。
还乡有感
作者：黄裳
朝代：宋

别来身在利名边，三十春风两少年。问劳只闻新子弟，悲欢还见旧山川。客尘况味今无念，雨露情怀夙有缘。不向洞霄归未得，此官犹是地行仙。
还乡有感
作者：黄裳
朝代：宋

竹马儿童已失真，且寻春色莫寻人。溪山不似当时见，只为交游半是尘。
还乡简清臣潜夫
作者：黄裳
朝代：宋

别来交友问如何，松已成林屈指多。且喜断金人尚健，一能清爽一平和。梦中常作水南游，山北烟霞物外秋。好是老僧今在否，我来还上望仙楼。乘兴拿舟过水南，问禅閒试野僧参。望中皆是栖真处，山有云峰剑有潭。
还乡简清臣潜夫·其一
作者：黄裳
朝代：宋

别来交友问如何，松已成林屈指多。且喜断金人尚健，一能清爽一平和。
还乡简清臣潜夫·其三
作者：黄裳
朝代：宋

乘兴拏舟过水南，问禅閒试野僧参。
望中皆是栖真处，山有云峰剑有潭。
还乡简清臣潜夫·其三
作者：黄裳
朝代：宋

乘兴拿舟过水南，问禅閒试野僧参。望中皆是栖真处，山有云峰剑有潭。
还乡简清臣潜夫·其二
作者：黄裳
朝代：宋

梦中常作水南游，山北烟霞物外秋。好是老僧今在否，我来还上望仙楼。
还乡道中闻杜鹃
作者：黄裳
朝代：宋

才次乡关得此禽，五更啼处九春深。谁知枕上情无限，物是人非古到今。
还乡道中闻杜鹃
作者：黄裳
朝代：宋

纔次乡关得此禽，五更啼处九春深。
谁知枕上情无限，物是人非古到今。
送中吳太守
作者：黄裳
朝代：宋

華省人閒去領麾，出關風景正相宜。
唐虞民物氣和日，吳楚江山秋靜時。
語接鄉音尤喜近，舟行蓮渚莫嫌遲。
古云循吏君知否，先悟無爲始有爲。
送中吴太守
作者：黄裳
朝代：宋

华省人閒去领麾，出关风景正相宜。唐虞民物气和日，吴楚江山秋静时。语接乡音尤喜近，舟行莲渚莫嫌迟。古云循吏君知否，先悟无为始有为。
送人归浦城
作者：黄裳
朝代：宋

闽山歌笑与谁期，便破霜风拂袖归。何日却来金阙下，高吟相引到精微。
送人归符离
作者：黄裳
朝代：宋

百尺危楼一杯酒，与君话别秋风老。明日解舟逐流水，不挂片帆急如火。符离风物好，一觉仙舟到。平时高奋丈夫事，匹马西来亦须早。好是天涯逢故旧，笑言何处重携手。
送人歸浦城
作者：黄裳
朝代：宋

閩山歌笑與誰期，便破霜風拂袖歸。
何日却來金闕下，高吟相引到精微。
送人歸符離
作者：黄裳
朝代：宋

百尺危樓一杯酒，與君話別秋風老。
明日解舟逐流水，不挂片帆急如火。
符離風物好，一覺仙舟到。
平時高奮丈夫事，匹馬西來亦須早。
好是天涯逢故舊，笑言何處重携手。
送人赴官秘閣
作者：黄裳
朝代：宋

經行當年已充賦，却遂鹿官走塵土。
百里牛刀未甘弄，况有文章自當貢。
屢扣天閽出奇語，落筆紛紛動堯禹。
雪天得職懷抱清，道山入局憂慮寧。
今也無慚故鄉舉，幽閒更有登真路。
惟我曾遊今已古，想見朋從散還聚。
豈事塗改如排牙，忽落鉛刀得依據。
常笑蠹魚乾自忙，正似求生轍中鮒。
學海無從今幾年，謾惜公家費毫楮。
春芽竟好清晝深，石鼎蠅聲遶庭戶。
恍然似揖前朝人，高下圖書迓青顧。
養才此地良有因，入鬧誰醒靜方悟。
要使中虛心鑑明，乃欲他時照紛遽。
名利人人情正炎，我抱天君獨爲主。
設官之意非徒然，君恩可報唯心淵。
案牒相忘花字閒，養心乃在雲日邊。
佳氣葱葱指歸處，頓覺身輕如插羽。
扁舟莫怯霜華濃，已有東風送君去。
送人赴官秘阁
作者：黄裳
朝代：宋

经行当年已充赋，却遂鹿官走尘土。百里牛刀未甘弄，况有文章自当贡。屡扣天阍出奇语，落笔纷纷动尧禹。雪天得职怀抱清，道山入局忧虑宁。今也无惭故乡举，幽閒更有登真路。惟我曾游今已古，想见朋从散还聚。岂事涂改如排牙，忽落铅刀得依据。常笑蠹鱼乾自忙，正似求生辙中鲋。学海无从今几年，谩惜公家费毫楮。春芽竟好清昼深，石鼎蝇声绕庭户。恍然似揖前朝人，高下图书迓青顾。养才此地良有因，入闹谁醒静方悟。要使中虚心鉴明，乃欲他时照纷遽。名利人人情正炎，我抱天君独为主。设官之意非徒然，君恩可报唯心渊。案牒相忘花字閒，养心乃在云日边。佳气葱葱指归处，顿觉身轻如插羽。扁舟莫怯霜华浓，已有东风送君去。
送人赴官秘阁
作者：黄裳
朝代：宋

经行当年已充赋，却遂鹿官走尘土。
百里牛刀未甘弄，况有文章自当贡。
屡扣天阍出奇语，落笔纷纷动尧禹。
雪天得职怀抱清，道山入局忧虑宁。
今也无惭故乡举，幽閒更有登真路。
惟我曾游今已古，想见朋从散还聚。
岂事涂改如排牙，忽落铅刀得依据。
常笑蠹鱼干自忙，正似求生辙中鲋。
学海无从今几年，谩惜公家费毫楮。
春芽竟好清昼深，石鼎蝇声遶庭户。
恍然似揖前朝人，高下图书迓青顾。
养才此地良有因，入闹谁醒静方悟。
要使中虚心鑑明，乃欲他时照纷遽。
名利人人情正炎，我抱天君独为主。
设官之意非徒然，君恩可报唯心渊。
案牒相忘花字閒，养心乃在云日边。
佳气葱葱指归处，顿觉身轻如插羽。
扁舟莫怯霜华浓，已有东风送君去。
送仲时南归
作者：黄裳
朝代：宋

壮志九年人事足，奇书千卷客囊空。
穷通自在身谋外，取舍谁堪士论中。
休叹盐车千里骥，且夸天汉一帆风。
忙拖双履云边兴，更与何人作醉翁。
送仲时南归
作者：黄裳
朝代：宋

壮志九年人事足，奇书千卷客囊空。穷通自在身谋外，取舍谁堪士论中。休叹盐车千里骥，且誇天汉一帆风。忙拖双履云边兴，更与何人作醉翁。
送仲時南歸
作者：黄裳
朝代：宋

壯志九年人事足，奇書千卷客囊空。
窮通自在身謀外，取舍誰堪士論中。
休歎鹽車千里驥，且誇天漢一帆風。
忙拖雙履雲邊興，更與何人作醉翁。
送公济朝议守长乐
作者：黄裳
朝代：宋

翁子归来第八人，越王家国再逢春。悠悠千骑溪南路，今日荣誇到剑津。侯王权势腰三印，省寺光阴梦七秋。龙虎有人犹扫迹，政风行听海边讴。三山胜概烟云外，万户清酤鼓乐中。待看使君游刃处，始誇濒海有天宫。两街香案使君来，万瓦青烟洞府开。勿剪绿榕阴尽处，七门南直钓龙台。海渚信来鱼市白，林梢光动酒帘青。鳌头须学成都守，莫对三山我独醒。
送公济朝议守长乐·其一
作者：黄裳
朝代：宋

翁子归来第八人，越王家国再逢春。
悠悠千骑溪南路，今日荣夸到剑津。
送公济朝议守长乐·其一
作者：黄裳
朝代：宋

翁子归来第八人，越王家国再逢春。悠悠千骑溪南路，今日荣誇到剑津。
送公济朝议守长乐·其三
作者：黄裳
朝代：宋

三山胜概烟云外，万户清酤鼓乐中。
待看使君游刃处，始夸濒海有天宫。
送公济朝议守长乐·其三
作者：黄裳
朝代：宋

三山胜概烟云外，万户清酤鼓乐中。待看使君游刃处，始誇濒海有天宫。
送公济朝议守长乐·其二
作者：黄裳
朝代：宋

侯王权势腰三印，省寺光阴梦七秋。龙虎有人犹扫迹，政风行听海边讴。
送公济朝议守长乐·其五
作者：黄裳
朝代：宋

海渚信来鱼市白，林梢光动酒帘青。鳌头须学成都守，莫对三山我独醒。
送公济朝议守长乐·其四
作者：黄裳
朝代：宋

两街香案使君来，万瓦青烟洞府开。勿剪绿榕阴尽处，七门南直钓龙台。
送公濟朝議守長樂·其一
作者：黄裳
朝代：宋

翁子歸來第八人，越王家國再逢春。
悠悠千騎溪南路，今日榮誇到劍津。
送公濟朝議守長樂·其三
作者：黄裳
朝代：宋

三山勝概烟雲外，萬戶清酤鼓樂中。
待看使君遊刃處，始誇瀕海有天宮。
送公濟朝議守長樂·其二
作者：黄裳
朝代：宋

侯王權勢腰三印，省寺光陰夢七秋。
龍虎有人猶掃跡，政風行聽海邊謳。
送公濟朝議守長樂·其五
作者：黄裳
朝代：宋

海渚信來魚市白，林梢光動酒帘青。
鼇頭須學成都守，莫對三山我獨醒。
送公濟朝議守長樂·其四
作者：黄裳
朝代：宋

兩街香案使君來，萬瓦青烟洞府開。
勿剪綠榕陰盡處，七門南直釣龍臺。
送公表判官解官南归
作者：黄裳
朝代：宋

污吏物胜志，俗吏势胜义。志义不可胜，势物如脱屣。古云士大夫，此道既坠地。俯首拾蹴与，仰视忽高致。仕涂无清风，大望失所寄。志士独怀古，义气已屡喟。从事彭城公，不求亦不忮。接下断骄简，清慎遣外累。三载日犹短，六计满物议。荐章何所归，见敬乃虚器。得丧固有命，失士岂无愧。顾我眼力壮，古貌入青视。方恨相得晚，笑语未获醉。官满不可留，年华促归计。雨后云既收，日上春已至。双水势愈活，南注飞不洎。两山夹长流，稍稍有青意。此景送君何处游，荔枝林下维扁舟。穷通身外不足念，醉吟可写尘中忧。至诚所与暂睽远，时复一嚏聊相求。
送公表判官解官南归
作者：黄裳
朝代：宋

污吏物胜志，俗吏势胜义。
志义不可胜，势物如脱屣。
古云士大夫，此道既坠地。
俯首拾蹴与，仰视忽高致。
仕涂无清风，大望失所寄。
志士独怀古，义气已屡喟。
从事彭城公，不求亦不忮。
接下断骄简，清慎遣外累。
三载日犹短，六计满物议。
荐章何所归，见敬乃虚器。
得丧固有命，失士岂无愧。
顾我眼力壮，古貌入青视。
方恨相得晚，笑语未获醉。
官满不可留，年华促归计。
雨后云既收，日上春已至。
双水势愈活，南注飞不洎。
两山夹长流，稍稍有青意。
此景送君何处游，荔枝林下维扁舟。
穷通身外不足念，醉吟可写尘中忧。
至诚所与暂睽远，时復一嚏聊相求。
送公表判官解官南歸
作者：黄裳
朝代：宋

污吏物勝志，俗吏勢勝義。
志義不可勝，勢物如脫屣。
古云士大夫，此道既墜地。
俯首拾蹴與，仰視忽高致。
仕塗無清風，大望失所寄。
志士獨懷古，義氣已屢喟。
從事彭城公，不求亦不忮。
接下斷驕簡，清慎遣外累。
三載日猶短，六計滿物議。
薦章何所歸，見敬乃虛器。
得喪固有命，失士豈無愧。
顧我眼力壯，古貌入青視。
方恨相得晚，笑語未獲醉。
官滿不可留，年華促歸計。
雨後雲既收，日上春已至。
雙水勢愈活，南注飛不洎。
兩山夾長流，稍稍有青意。
此景送君何處遊，荔枝林下維扁舟。
窮通身外不足念，醉吟可寫塵中憂。
至誠所與暫睽遠，時復一嚏聊相求。
送刘和甫之江东
作者：黄裳
朝代：宋

去年相逢时，霜华轻压梅花枝。
今年相别日，苹末秋风惨行色。
逢时易为乐，别时易为伤。
谁知伤与乐，各是羁旅肠。
送者难为留，离者难为行。
谁知离与合，各是天涯人。
离合有分不可料，彼此有适当忘情。
君今此去何时来，韦编频向灯前开。
读书患在少思索，时将寸管书清才。
君今此去何时到，风力攻帆急如火。
秋光照人益潇洒，一叶轻舠又东下。
松陵鲈脍是时节，无惜霜锋傍船切。
泛入东南第一州，八月仙涛驾天白。
江头此景须吟看，少留轩旆开朱颜。
徐徐踰江诣所舍，心閒应爱云中山。
用其所乐以自遣，莫教乡思为心关。
他时握手又西上，多在后岁秋风间。
送刘和甫之江东
作者：黄裳
朝代：宋

去年相逢时，霜华轻压梅花枝。今年相别日，蘋末秋风惨行色。逢时易为乐，别时易为伤。谁知伤与乐，各是羁旅肠。送者难为留，离者难为行。谁知离与合，各是天涯人。离合有分不可料，彼此有适当忘情。君今此去何时来，韦编频向灯前开。读书患在少思索，时将寸管书清才。君今此去何时到，风力攻帆急如火。秋光照人益潇洒，一叶轻舠又东下。松陵鲈脍是时节，无惜霜锋傍船切。泛入东南第一州，八月仙涛驾天白。江头此景须吟看，少留轩旆开朱颜。徐徐踰江诣所舍，心閒应爱云中山。用其所乐以自遣，莫教乡思为心关。他时握手又西上，多在后岁秋风间。
送刘教授
作者：黄裳
朝代：宋

升沈相识十三秋，新故如麻一转头。久款游从来北阙，遽闻风教入东州。自驱矛盾趋中说，谁拥鸾旂玩半流。十日菊花犹可醉，多情应且击扁舟。
送刘教授
作者：黄裳
朝代：宋

升沈相识十三秋，新故如麻一转头。
久款游从来北阙，遽闻风教入东州。
自驱矛盾趋中说，谁拥鸾旗翫半流。
十日菊花犹可醉，多情应且击扁舟。
送刘教授之官豫江
作者：黄裳
朝代：宋

守官何处豫江边，职事无尘我慨然。一样清虚谁画得，倚栏人静水中天。草草挥毫已可传，昔年场屋合争先。何时寄我南来信，阁外溪山有几联。
送刘教授之官豫江·其一
作者：黄裳
朝代：宋

守官何处豫江边，职事无尘我慨然。一样清虚谁画得，倚栏人静水中天。
送刘教授之官豫江·其二
作者：黄裳
朝代：宋

草草挥毫已可传，昔年场屋合争先。何时寄我南来信，阁外溪山有几联。
送劉和甫之江東
作者：黄裳
朝代：宋

去年相逢時，霜華輕壓梅花枝。
今年相別日，蘋末秋風慘行色。
逢時易爲樂，別時易爲傷。
誰知傷與樂，各是羈旅腸。
送者難爲留，離者難爲行。
誰知離與合，各是天涯人。
離合有分不可料，彼此有適當忘情。
君今此去何時來，韋編頻向燈前開。
讀書患在少思索，時將寸管書清才。
君今此去何時到，風力攻帆急如火。
秋光照人益瀟洒，一葉輕舠又東下。
松陵鱸膾是時節，無惜霜鋒傍船切。
泛入東南第一州，八月仙濤駕天白。
江頭此景須吟看，少留軒旆開朱顔。
徐徐踰江詣所舍，心閒應愛雲中山。
用其所樂以自遣，莫教鄉思爲心關。
他時握手又西上，多在後歲秋風間。
送劉教授
作者：黄裳
朝代：宋

升沈相識十三秋，新故如麻一轉頭。
久款遊從來北闕，遽聞風教入東州。
自驅矛盾趨中說，誰擁鸞旂翫半流。
十日菊花猶可醉，多情應且擊扁舟。
送劉教授之官豫江·其一
作者：黄裳
朝代：宋

守官何處豫江邊，職事無塵我慨然。
一樣清虛誰畫得，倚欄人靜水中天。
送劉教授之官豫江·其二
作者：黄裳
朝代：宋

草草揮毫已可傳，昔年場屋合爭先。
何時寄我南來信，閣外溪山有幾聯。
送升师行
作者：黄裳
朝代：宋

得道无馀事，游方有几年。如何超幻境，谁与付真筌。初祖昔曾诀，赵州今已仙。进修方且学，拂荡未须传。归去南山好，休休更说禅。
送周奉議赴吳江·其一
作者：黄裳
朝代：宋

下枕烟波令尹家，年豐閒坐兩時衙。
爲君東去還成夢，猶記撐蓬看月華。
送周奉議赴吳江·其三
作者：黄裳
朝代：宋

一官方解浚橋南，欲試弦歌豈爲貪。
便得洞庭山下去，公餘誰共擘霜柑。
送周奉議赴吳江·其二
作者：黄裳
朝代：宋

雙艫銜尾去如飛，秋滿松江到未遲。
自與李膺歸興別，鱸魚盃酒在平時。
送周奉议赴吴江
作者：黄裳
朝代：宋

下枕烟波令尹家，年丰閒坐两时衙。为君东去还成梦，犹记撑蓬看月华。双舻衔尾去如飞，秋满松江到未迟。自与李膺归兴别，鲈鱼杯酒在平时。一官方解浚桥南，欲试弦歌岂为贪。便得洞庭山下去，公馀谁共擘霜柑。
送周奉议赴吴江·其一
作者：黄裳
朝代：宋

下枕烟波令尹家，年丰閒坐两时衙。为君东去还成梦，犹记撑蓬看月华。
送周奉议赴吴江·其三
作者：黄裳
朝代：宋

一官方解浚桥南，欲试弦歌岂为贪。
便得洞庭山下去，公余谁共擘霜柑。
送周奉议赴吴江·其三
作者：黄裳
朝代：宋

一官方解浚桥南，欲试弦歌岂为贪。便得洞庭山下去，公馀谁共擘霜柑。
送周奉议赴吴江·其二
作者：黄裳
朝代：宋

双舻衔尾去如飞，秋满松江到未迟。自与李膺归兴别，鲈鱼杯酒在平时。
送延平太守
作者：黄裳
朝代：宋

南有溪山誰可托，須擁旌麾日邊落。
無政人向溪山愁，公徒追索情如酬。
有政人向溪山醉，鼓吹尋幽鬧如市。
七閩山水世所議，尤喜延平得高致。
山光水色秋意清，月華劍氣空體明。
雙流既往却再顧，五龍雖奮還相迎。
斷雲天北列寸碧，中有仙人騎鶴行。
仙人巖前萬人聚，金碧下瞰天津橫。
霽色還空影高下，蓬萊幻化俄頃生。
太原使君未下車，公論已許程與吳。
獨遊才刃安能拘，發遣萬事歸玄無。
洗眼待看鄉老書，使君政事當起予。
年豐訟少民已蘇，兩稅競了誰無襦。
萬戶有酒錢足酤，飄飄帘下吹笙竽。
山水圖中聲色活，大小從公四園闊。
颯颯山風吹夕照，想見頹然使君笑。
南來莫使詩筒少，慰我塵勞空擾擾。
送延平太守
作者：黄裳
朝代：宋

南有溪山谁可托，须拥旌麾日边落。无政人向溪山愁，公徒追索情如酬。有政人向溪山醉，鼓吹寻幽闹如市。七闽山水世所议，尤喜延平得高致。山光水色秋意清，月华剑气空体明。双流既往却再顾，五龙虽奋还相迎。断云天北列寸碧，中有仙人骑鹤行。仙人岩前万人聚，金碧下瞰天津横。霁色还空影高下，蓬莱幻化俄顷生。太原使君未下车，公论已许程与吴。独游才刃安能拘，发遣万事归玄无。洗眼待看乡老书，使君政事当起予。年丰讼少民已苏，两税竞了谁无襦。万户有酒钱足酤，飘飘帘下吹笙竽。山水图中声色活，大小从公四园阔。飒飒山风吹夕照，想见颓然使君笑。南来莫使诗筒少，慰我尘劳空扰扰。
送张信道
作者：黄裳
朝代：宋

气欲和柔性欲圆，一飞人看后三年。心胜山静君归去，先自南华入性天。
送張信道
作者：黄裳
朝代：宋

氣欲和柔性欲圓，一飛人看後三年。
心勝山靜君歸去，先自南華入性天。
送斛絳侍親之官
作者：黄裳
朝代：宋

解顔而笑偶相從，澄寂潭邊五載中。
學道南來無爾隠，侍親西去有誰同。
夜歌一劍胸中氣，卯酒三盃馬上風。
塞北功名須黽勉，自來渾厚出山東。
送斛绛侍亲之官
作者：黄裳
朝代：宋

解颜而笑偶相从，澄寂潭边五载中。学道南来无尔隐，侍亲西去有谁同。夜歌一剑胸中气，卯酒三杯马上风。塞北功名须黾勉，自来浑厚出山东。
送斛绛侍亲之官
作者：黄裳
朝代：宋

解颜而笑偶相从，澄寂潭边五载中。
学道南来无尔隠，侍亲西去有谁同。
夜歌一剑胸中气，卯酒三杯马上风。
塞北功名须黾勉，自来浑厚出山东。
送方子元赴固始
作者：黄裳
朝代：宋

九卿遗俗各寻宗，君自南来喜更浓。无类已闻诗礼教，有行还守子男封。胸中道在何嫌酒，弦上声清只爱松。行听老农无一累，晓炊如玉稻新舂。
送方子元赴固始
作者：黄裳
朝代：宋

九卿遺俗各尋宗，君自南來喜更濃。
無類已聞詩禮教，有行還守子男封。
胸中道在何嫌酒，弦上聲清只愛松。
行聽老農無一累，曉炊如玉稻新舂。
送方彥稽解元
作者：黄裳
朝代：宋

壺公山下多偉人，嘗謂方寸無纖塵。
雙眼孤鷹在霄漢，俯視燕雀尤有神。
兩冠羣英出微妙，失第春官恬自笑。
歸去壺公山下遊，長鬚肩上何所憂。
遠烟萬劑實行橐，置此雅好吾無求。
松軒日午片石冷，水中天小雲油油。
時復窺影且自遣，毫末造化同春秋。
可能含蓄南國意，洗我滯思如清流。
方握齊紈却新暑，明月團團滿寰宇。
馬上塵沙摇不開，空羨江湖鷺輕舉。
勿因世俗還低頭，義理所在無今古。
生死只繫簞豆中，誰爲萬鍾移出處。
六翮沖天觀一飛，所養先須微賤時。
送方彦稽解元
作者：黄裳
朝代：宋

壶公山下多伟人，尝谓方寸无纤尘。
双眼孤鹰在霄汉，俯视燕雀尤有神。
两冠羣英出微妙，失第春官恬自笑。
归去壶公山下游，长鬚肩上何所忧。
远烟万剂实行橐，置此雅好吾无求。
松轩日午片石冷，水中天小云油油。
时復窥影且自遣，毫末造化同春秋。
可能含蓄南国意，洗我滞思如清流。
方握齐纨却新暑，明月团团满寰宇。
马上尘沙摇不开，空羡江湖鹭轻举。
勿因世俗还低头，义理所在无今古。
生死只繫箪豆中，谁为万钟移出处。
六翮冲天观一飞，所养先须微贱时。
送方彦稽解元
作者：黄裳
朝代：宋

壶公山下多伟人，尝谓方寸无纤尘。双眼孤鹰在霄汉，俯视燕雀尤有神。两冠群英出微妙，失第春官恬自笑。归去壶公山下游，长须肩上何所忧。远烟万剂实行橐，置此雅好吾无求。松轩日午片石冷，水中天小云油油。时复窥影且自遣，毫末造化同春秋。可能含蓄南国意，洗我滞思如清流。方握齐纨却新暑，明月团团满寰宇。马上尘沙摇不开，空羡江湖鹭轻举。勿因世俗还低头，义理所在无今古。生死只系箪豆中，谁为万钟移出处。六翮冲天观一飞，所养先须微贱时。
送昇师行
作者：黄裳
朝代：宋

得道无余事，游方有几年。
如何超幻境，谁与付真筌。
初祖昔曾诀，赵州今已仙。
进修方且学，拂荡未须传。
归去南山好，休休更说禅。
送昇師行
作者：黄裳
朝代：宋

得道無餘事，遊方有幾年。
如何超幻境，誰與付真筌。
初祖昔曾訣，趙州今已仙。
進修方且學，拂蕩未須傳。
歸去南山好，休休更說禪。
送李奉議
作者：黄裳
朝代：宋

更去鄉關作子男，得賢當美大夫監。
暑中雨過乘清洛，公外雲開看綠巖。
遂失故人須舉酒，纔聞佳境便收帆。
春暉已報君無愧，一表遺文敕兩緘。
送李奉议
作者：黄裳
朝代：宋

更去乡关作子男，得贤当美大夫监。暑中雨过乘清洛，公外云开看绿岩。遂失故人须举酒，才闻佳境便收帆。春晖已报君无愧，一表遗文敕两缄。
送李奉议
作者：黄裳
朝代：宋

更去乡关作子男，得贤当美大夫监。
暑中雨过乘清洛，公外云开看绿岩。
遂失故人须举酒，纔闻佳境便收帆。
春晖已报君无愧，一表遗文敕两缄。
送李季益龍圖
作者：黄裳
朝代：宋

浮遊塵世未還元，偶會琳宮兩地仙。
行止義明嘗得己，修持仁靜可忘年。
笑談客去吳無侶，惠愛人來楚有緣。
公外詩筒當見寄，爲乘佳興益新編。
送李季益龙图
作者：黄裳
朝代：宋

浮游尘世未还元，偶会琳宫两地仙。行止义明尝得己，修持仁静可忘年。笑谈客去吴无侣，惠爱人来楚有缘。公外诗筒当见寄，为乘佳兴益新编。
送林君錫宣德
作者：黄裳
朝代：宋

最喜君來寫我憂，羣情忙處獨抽頭。
功名機會須時可，詩酒光陰屬自由。
醉度九秋江上舫，食遊雙筯海邊州。
兩年官滿休瞻望，且與磨鉛了校讎。
送林君锡宣德
作者：黄裳
朝代：宋

最喜君来写我忧，羣情忙处独抽头。
功名机会须时可，诗酒光阴属自由。
醉度九秋江上舫，食游双筯海边州。
两年官满休瞻望，且与磨铅了校雠。
送林君锡宣德
作者：黄裳
朝代：宋

最喜君来写我忧，群情忙处独抽头。功名机会须时可，诗酒光阴属自由。醉度九秋江上舫，食游双箸海边州。两年官满休瞻望，且与磨铅了校雠。
送林疑独教授
作者：黄裳
朝代：宋

犹记龙津曾把手，閒对云山一樽酒。谈高稍犯禅师疆，遥指青尖露疏牖。璧水起人新思浓，旁释奇文到科斗。自笑山翁缄默多，来处长疑抱真叟。君虽健语犹相知，乃欲同归上忠厚。假合此生尘已多，肯复随流逐人后。再喜相逢春意中，忽见天机在杨柳。幽花野水时可寻，赶马长须有罍鋀。柰何汴洛贪送人，扫荡顽冰一梭走。义在人心难可欺，浮玉山南望风久。
送林疑独教授
作者：黄裳
朝代：宋

犹记龙津曾把手，閒对云山一樽酒。
谈高稍犯禅师疆，遥指青尖露疏牖。
璧水起人新思浓，旁释奇文到科斗。
自笑山翁缄默多，来处长疑抱真叟。
君虽健语犹相知，乃欲同归上忠厚。
假合此生尘已多，肯復随流逐人后。
再喜相逢春意中，忽见天机在杨柳。
幽花野水时可寻，赶马长鬚有罍鋀。
柰何汴洛贪送人，扫荡顽冰一梭走。
义在人心难可欺，浮玉山南望风久。
送林疑獨教授
作者：黄裳
朝代：宋

猶記龍津曾把手，閒對雲山一樽酒。
談高稍犯禪師疆，遙指青尖露疏牖。
璧水起人新思濃，旁釋奇文到科斗。
自笑山翁緘默多，來處長疑抱真叟。
君雖健語猶相知，乃欲同歸上忠厚。
假合此生塵已多，肯復隨流逐人後。
再喜相逢春意中，忽見天機在楊柳。
幽花野水時可尋，趕馬長鬚有罍鋀。
柰何汴洛貪送人，掃蕩頑冰一梭走。
義在人心難可欺，浮玉山南望風久。
送柴伯通归衢梁
作者：黄裳
朝代：宋

晚入荷华一叶香，羡君归兴满仙乡。他年上国来须早，今夜中秋别太忙。虽厌风波同客路，已怜松柏共秋霜。东来传舍无多地，勤寄新诗莫我忘。
送柴伯通归衢梁
作者：黄裳
朝代：宋

晚入荷华一叶香，羡君归兴满仙乡。
他年上国来须早，今夜中秋别太忙。
虽厌风波同客路，已怜松栢共秋霜。
东来传舍无多地，勤寄新诗莫我忘。
送柴伯通歸衢梁
作者：黄裳
朝代：宋

晚入荷華一葉香，羨君歸興滿仙鄉。
他年上國來須早，今夜中秋別太忙。
雖厭風波同客路，已憐松栢共秋霜。
東來傳舍無多地，勤寄新詩莫我忘。
送满龙图守奉化
作者：黄裳
朝代：宋

台省两称公，郡国三换节。海角承重寄，螭头怀远别。俯仰七迁迅，觉梦一炊热。先生自怡怡，浮世谁惙惙。暴霖驾西洛，华舻指东浙。香径摧芰荷，丰厨拾鱼鳖。窥影入贺鉴，访古探禹穴。未暇登四明，方思白华洁。使车贻亲荣，闽山迓来辙。岂须老莱衣，始能事耆耋。往往回首时，千岩看堆雪。行观真卿书，德政满青碣。
送满龙图守奉化
作者：黄裳
朝代：宋

台省两称公，郡国三换节。
海角承重寄，螭头怀远别。
俯仰七迁迅，觉梦一炊热。
先生自怡怡，浮世谁惙惙。
暴霖驾西洛，华舻指东浙。
香径摧芰荷，丰厨拾鱼鼈。
窥影入贺鑑，访古探禹穴。
未暇登四明，方思白华洁。
使车贻亲荣，闽山迓来辙。
岂须老莱衣，始能事耆耋。
往往回首时，千岩看堆雪。
行观真卿书，德政满青碣。
送滿龍圖守奉化
作者：黄裳
朝代：宋

臺省兩稱公，郡國三換節。
海角承重寄，螭頭懷遠別。
俯仰七遷迅，覺夢一炊熱。
先生自怡怡，浮世誰惙惙。
暴霖駕西洛，華艫指東浙。
香徑摧芰荷，豐厨拾魚鼈。
窺影入賀鑑，訪古探禹穴。
未暇登四明，方思白華潔。
使車貽親榮，閩山迓來轍。
豈須老萊衣，始能事耆耋。
往往回首時，千巖看堆雪。
行觀真卿書，德政滿青碣。
送王慎中
作者：黄裳
朝代：宋

为贫为仕我与君，失意以归南北云。
岂把去留论适莫，岂因得丧悲离合。
人是人非春觉梦，物来物去花开落。
攀缘一断六尘空，缘至乃施无斧凿。
不求脱，不与缚，君期万法无忧乐。
不可减，不可增，君期一性无亏成。
世人{土适}埴谁知己，不怨不知知不喜。
尘萦尝与众凡悲，流转域中而已矣。
君之入道人不知，不得已事君不为。
天然淡薄日一饭，心机不用如婴儿。
闻其风者少当愧，此道亦更清于夷。
君归休，白心碧眼非庸流。
内观无物四肢堕，性天虚阔阴云收。
君归去，晓猿夜鹤无寻处。
炉中灵药果谁传，林下老人终共语。
何时我向江边来，相从方外幽怀开。
长愿为云逐东野，莫教风思生尘埃。
送王慎中
作者：黄裳
朝代：宋

为贫为仕我与君，失意以归南北云。岂把去留论适莫，岂因得丧悲离合。人是人非春觉梦，物来物去花开落。攀缘一断六尘空，缘至乃施无斧凿。不求脱，不与缚，君期万法无忧乐。不可减，不可增，君期一性无亏成。世人■埴谁知己，不怨不知知不喜。尘萦尝与众凡悲，流转域中而已矣。君之入道人不知，不得已事君不为。天然淡薄日一饭，心机不用如婴儿。闻其风者少当愧，此道亦更清于夷。君归休，白心碧眼非庸流。内观无物四肢堕，性天虚阔阴云收。君归去，晓猿夜鹤无寻处。炉中灵药果谁传，林下老人终共语。何时我向江边来，相从方外幽怀开。长愿为云逐东野，莫教风思生尘埃。
送王慎中
作者：黄裳
朝代：宋

爲貧爲仕我與君，失意以歸南北雲。
豈把去留論適莫，豈因得喪悲離合。
人是人非春覺夢，物來物去花開落。
攀緣一斷六塵空，緣至乃施無斧鑿。
不求脫，不與縛，君期萬法無憂樂。
不可減，不可增，君期一性無虧成。
世人{土適}埴誰知己，不怨不知知不喜。
塵縈嘗與衆凡悲，流轉域中而已矣。
君之入道人不知，不得已事君不爲。
天然淡薄日一飯，心機不用如嬰兒。
聞其風者少當愧，此道亦更清于夷。
君歸休，白心碧眼非庸流。
內觀無物四肢墮，性天虛闊陰雲收。
君歸去，曉猿夜鶴無尋處。
爐中靈藥果誰傳，林下老人終共語。
何時我向江邊來，相從方外幽懷開。
長願爲雲逐東野，莫教風思生塵埃。
送王道原判官
作者：黄裳
朝代：宋

言无枝叶色无尘，自是中间已悟真。且免此生占噩梦，更从何处卜通津。徘徊州县谙多事，荏苒江湖过几春。三已转官归吏隐，莲花池上友何人。
送王道原判官
作者：黄裳
朝代：宋

言无枝叶色无尘，自是中间已悟真。
且免此生占噩梦，更从何处卜通津。
徘徊州县谙多事，荏苒江湖过几春。
三已转官归吏隠，莲花池上友何人。
送王道原判官
作者：黄裳
朝代：宋

言無枝葉色無塵，自是中間已悟真。
且免此生占噩夢，更從何處卜通津。
徘徊州縣諳多事，荏苒江湖過幾春。
三已轉官歸吏隠，蓮花池上友何人。
送王道觀錄事
作者：黄裳
朝代：宋

一府觀風郡督郵，試看鷹隼在高秋。
黄花對酌新離別，白雪難思舊唱酬。
塵緒案頭來擾擾，銀河天上去悠悠。
碧羅琢硯初離水，勤寫瑰奇度阻脩。
送王道观录事
作者：黄裳
朝代：宋

一府观风郡督邮，试看鹰隼在高秋。
黄花对酌新离别，白雪难思旧唱酬。
尘绪案头来扰扰，银河天上去悠悠。
碧罗琢砚初离水，勤写瑰奇度阻修。
送王道观录事
作者：黄裳
朝代：宋

一府观风郡督邮，试看鹰隼在高秋。黄花对酌新离别，白雪难思旧唱酬。尘绪案头来扰扰，银河天上去悠悠。碧罗琢砚初离水，勤写瑰奇度阻脩。
送紀宣教
作者：黄裳
朝代：宋

名利場中化君子，偶得延平二高士。
王子好談兼好行，行如不及談如傾。
此生根蒂果安在，寧復計校枯與榮。
紀子忘知更忘說，行所當然孰云別。
坐間自有雷霆聲，何事區區論標月。
二子躬行人所稀，但恐東野無由隨。
香爐峰前幾時過，興龍禪師故鄉老。
草堂夜話燈影寒，瞬息春風我先到。
送纪宣教
作者：黄裳
朝代：宋

名利场中化君子，偶得延平二高士。王子好谈兼好行，行如不及谈如倾。此生根蒂果安在，宁复计校枯与荣。纪子忘知更忘说，行所当然孰云别。坐间自有雷霆声，何事区区论标月。二子躬行人所稀，但恐东野无由随。香炉峰前几时过，兴龙禅师故乡老。草堂夜话灯影寒，瞬息春风我先到。
送纪宣教
作者：黄裳
朝代：宋

名利场中化君子，偶得延平二高士。
王子好谈兼好行，行如不及谈如倾。
此生根蒂果安在，宁復计校枯与荣。
纪子忘知更忘说，行所当然孰云别。
坐间自有雷霆声，何事区区论标月。
二子躬行人所稀，但恐东野无由随。
香炉峰前几时过，兴龙禅师故乡老。
草堂夜话灯影寒，瞬息春风我先到。
送翟司业赴南康
作者：黄裳
朝代：宋

乌台章疏风霜劲，璧水诗书日月閒。万事自来如义命，一麾谁去得湖山。尝闻讼少公庭下，但见閒多宴坐间。明月几时随太守，香炉峰下看禅还。国子先生行最淳，红颜犹足照青春。神仙庐下分符远，父老乡中衣锦新。画舸欲飞初得雨，烦襟如洗乍离尘。从来官职清于水，好为江山作主人。
送翟司业赴南康·其一
作者：黄裳
朝代：宋

乌台章疏风霜劲，璧水诗书日月閒。万事自来如义命，一麾谁去得湖山。尝闻讼少公庭下，但见閒多宴坐间。明月几时随太守，香炉峰下看禅还。
送翟司业赴南康·其二
作者：黄裳
朝代：宋

国子先生行最淳，红颜犹足照青春。神仙庐下分符远，父老乡中衣锦新。画舸欲飞初得雨，烦襟如洗乍离尘。从来官职清于水，好为江山作主人。
送翟司業赴南康·其一
作者：黄裳
朝代：宋

烏臺章疏風霜勁，璧水詩書日月閒。
萬事自來如義命，一麾誰去得湖山。
嘗聞訟少公庭下，但見閒多宴坐間。
明月幾時隨太守，香爐峰下看禪還。
送翟司業赴南康·其二
作者：黄裳
朝代：宋

國子先生行最淳，紅顔猶足照青春。
神仙廬下分符遠，父老鄉中衣錦新。
畫舸欲飛初得雨，煩襟如洗乍離塵。
從來官職清于水，好爲江山作主人。
送胡君游洛
作者：黄裳
朝代：宋

得丧纷纷转羣慾，谁及爱嵩三十六。
有客忽自东南来，已为湖山饱双目。
逸兴不住皇州春，天津桥南酒初熟。
长念花王司马坂，洛阳今寓谁家馆。
已闻香信满东风，嫔御相从水光畔。
芳容须向盛时吟，昔也醉翁长恨晚。
谷雨且老黄鹂声，急上征鞍望瀍涧。
送行诗句无纤尘，自有交游在霄汉。
藜苋肠中何所须，但愧银鈎落香翰。
看花知遗生，看山知养神。
妖奇怪丽九十种，未失东风助培壅。
三十六峰元气清，独插太虚无古今。
送胡君游洛
作者：黄裳
朝代：宋

得丧纷纷转群欲，谁及爱嵩三十六。有客忽自东南来，已为湖山饱双目。逸兴不住皇州春，天津桥南酒初熟。长念花王司马坂，洛阳今寓谁家馆。已闻香信满东风，嫔御相从水光畔。芳容须向盛时吟，昔也醉翁长恨晚。谷雨且老黄鹂声，急上征鞍望瀍涧。送行诗句无纤尘，自有交游在霄汉。藜苋肠中何所须，但愧银钩落香翰。看花知遗生，看山知养神。妖奇怪丽九十种，未失东风助培壅。三十六峰元气清，独插太虚无古今。
送胡君遊洛
作者：黄裳
朝代：宋

得喪紛紛轉羣慾，誰及愛嵩三十六。
有客忽自東南來，已爲湖山飽雙目。
逸興不住皇州春，天津橋南酒初熟。
長念花王司馬坂，洛陽今寓誰家館。
已聞香信滿東風，嬪御相從水光畔。
芳容須向盛時吟，昔也醉翁長恨晚。
穀雨且老黄鸝聲，急上征鞍望瀍澗。
送行詩句無纖塵，自有交遊在霄漢。
藜莧腸中何所須，但愧銀鈎落香翰。
看花知遺生，看山知養神。
妖奇怪麗九十種，未失東風助培壅。
三十六峰元氣清，獨插太虛無古今。
送范子鎮
作者：黄裳
朝代：宋

東南有人不可攀，生輕義重人所難。
此風彫落不復見，得公今日如芝蘭。
千人忽墮風濤間，義氣有感心生寒。
以情論法不可枉，使法可枉吾寧閒。
兼遺物己爲虛舟，遂授此屬還平流。
相逢鷹犬顔何厚，劍水閩山公不朽。
有恩流到墓中魂，無累乞尋林下友。
得官西去心膽雄，帳下將軍望公久。
此生義在公無慚，未到青雲空白首。
男子屈伸當有時，行置長纓遠夷脰。
浩歌一闋公臨政，馬上東風曲堤柳。
卯酒醺醺吹復醒，纖毫謾引無中有。
灑然得句誰其酬，寄我須煩置郵走。
送范子镇
作者：黄裳
朝代：宋

东南有人不可攀，生轻义重人所难。此风彫落不复见，得公今日如芝兰。千人忽堕风涛间，义气有感心生寒。以情论法不可枉，使法可枉吾宁閒。兼遗物己为虚舟，遂授此属还平流。相逢鹰犬颜何厚，剑水闽山公不朽。有恩流到墓中魂，无累乞寻林下友。得官西去心胆雄，帐下将军望公久。此生义在公无惭，未到青云空白首。男子屈伸当有时，行置长缨远夷脰。浩歌一阕公临政，马上东风曲堤柳。卯酒醺醺吹复醒，纤毫谩引无中有。洒然得句谁其酬，寄我须烦置邮走。
送范子镇
作者：黄裳
朝代：宋

东南有人不可攀，生轻义重人所难。
此风雕落不復见，得公今日如芝兰。
千人忽堕风涛间，义气有感心生寒。
以情论法不可枉，使法可枉吾宁閒。
兼遗物己为虚舟，遂授此属还平流。
相逢鹰犬颜何厚，剑水闽山公不朽。
有恩流到墓中魂，无累乞寻林下友。
得官西去心胆雄，帐下将军望公久。
此生义在公无惭，未到青云空白首。
男子屈伸当有时，行置长缨远夷脰。
浩歌一阕公临政，马上东风曲堤柳。
卯酒醺醺吹復醒，纤毫谩引无中有。
洒然得句谁其酬，寄我须烦置邮走。
送衡州太守
作者：黄裳
朝代：宋

几度明庭聚又分，玉皇香落众中闻。忽抛桂玉泛隋水，便拥旌麾穿楚云。岣嵝山高寻禹志，蒹葭江远忆韩文。随车多少南飞雁，先向秋风得使君。
送衡州太守
作者：黄裳
朝代：宋

幾度明庭聚又分，玉皇香落衆中聞。
忽拋桂玉泛隋水，便擁旌麾穿楚雲。
岣嶁山高尋禹誌，蒹葭江遠憶韓文。
隨車多少南飛雁，先向秋風得使君。
送袁志行戶曹
作者：黄裳
朝代：宋

十年場屋費才華，謾有詩名子可嗟。
未入儒林升俊造，且行春雨到天家。
遠乘澤國三秋月，高跨天河八月槎。
道阻且長瞻不及，空吟霜露滿蒹葭。
送袁志行户曹
作者：黄裳
朝代：宋

十年场屋费才华，谩有诗名子可嗟。未入儒林升俊造，且行春雨到天家。远乘泽国三秋月，高跨天河八月槎。道阻且长瞻不及，空吟霜露满蒹葭。
送袁运判赴荆湖
作者：黄裳
朝代：宋

未果为云逐去龙，楚江行处玉涵空。斡旋地利来天上，笼络人才入彀中。仕路莫惊离合易，贡闱犹想笑言同。龙山便到秋还近，幽兴从他落帽风。
送袁運判赴荆湖
作者：黄裳
朝代：宋

未果爲雲逐去龍，楚江行處玉涵空。
斡旋地利來天上，籠絡人才入彀中。
仕路莫驚離合易，貢闈猶想笑言同。
龍山便到秋還近，幽興從他落帽風。
送邓元孚
作者：黄裳
朝代：宋

京尘随暑远，洛水得秋多。爽气乘归兴，孤舟看一梭。左选官期远，南归客路长。觐亲时正好，黄菊百年觞。识先游刃易，命晚折腰劳。华省当年梦，行看置此曹。
送邓元孚·其一
作者：黄裳
朝代：宋

京尘随暑远，洛水得秋多。爽气乘归兴，孤舟看一梭。
送邓元孚·其三
作者：黄裳
朝代：宋

识先游刃易，命晚折腰劳。华省当年梦，行看置此曹。
送邓元孚·其二
作者：黄裳
朝代：宋

左选官期远，南归客路长。觐亲时正好，黄菊百年觞。
送郑少府延平教授
作者：黄裳
朝代：宋

上舍声华太学生，青衫从我薛齐城。神仙官职去期远，诗礼门庭归思清。山展旌旗秋可乐，剑驱风雨夜休惊。故乡梦想今犹在，此景何年慰此情。
送郭公域
作者：黄裳
朝代：宋

官冷犹能愿邻好，侧听欢声亦开抱。
朝曦未合败顽冻，来问仙舟已登道。
但见风铃送余韵，慧佐尊前迹如扫。
汾阳远裔今有人，插架万轴谁能贫。
豪气欲吞天下士，舌上古今时復陈。
熙朝未遇将谁尤，芳辰不乐还自嗔。
聚散浮云眼前过，且作閒人静中坐。
画梁燕子急归来，莫放故园春自老。
送郭公域
作者：黄裳
朝代：宋

官冷犹能愿邻好，侧听欢声亦开抱。朝曦未合败顽冻，来问仙舟已登道。但见风铃送馀韵，慧佐尊前迹如扫。汾阳远裔今有人，插架万轴谁能贫。豪气欲吞天下士，舌上古今时复陈。熙朝未遇将谁尤，芳辰不乐还自嗔。聚散浮云眼前过，且作閒人静中坐。画梁燕子急归来，莫放故园春自老。
送郭公域
作者：黄裳
朝代：宋

官冷猶能願鄰好，側聽歡聲亦開抱。
朝曦未合敗頑凍，來問仙舟已登道。
但見風鈴送餘韵，慧佐尊前迹如掃。
汾陽遠裔今有人，插架萬軸誰能貧。
豪氣欲吞天下士，舌上古今時復陳。
熙朝未遇將誰尤，芳辰不樂還自嗔。
聚散浮雲眼前過，且作閒人靜中坐。
畫梁燕子急歸來，莫放故園春自老。
送都鈐郭太尉
作者：黄裳
朝代：宋

將帥門庭喜見人，只看行止早堪親。
軍人事業離羣久，帳下謀猷觸類新。
東土別懷應有恨，西都歸思已無塵。
故園未許閒遊日，丹鳳重飛不到春。
送都钤郭太尉
作者：黄裳
朝代：宋

将帅门庭喜见人，只看行止早堪亲。
军人事业离羣久，帐下谋猷触类新。
东土别怀应有恨，西都归思已无尘。
故园未许閒游日，丹凤重飞不到春。
送都钤郭太尉
作者：黄裳
朝代：宋

将帅门庭喜见人，只看行止早堪亲。军人事业离群久，帐下谋猷触类新。东土别怀应有恨，西都归思已无尘。故园未许閒游日，丹凤重飞不到春。
送鄧元孚·其一
作者：黄裳
朝代：宋

京塵隨暑遠，洛水得秋多。
爽氣乘歸興，孤舟看一梭。
送鄧元孚·其三
作者：黄裳
朝代：宋

識先游刃易，命晚折腰勞。
華省當年夢，行看置此曹。
送鄧元孚·其二
作者：黄裳
朝代：宋

左選官期遠，南歸客路長。
覲親時正好，黄菊百年觴。
送鄭少府延平教授
作者：黄裳
朝代：宋

上舍聲華太學生，青衫從我薛齊城。
神仙官職去期遠，詩禮門庭歸思清。
山展旌旗秋可樂，劍驅風雨夜休驚。
故鄉夢想今猶在，此景何年慰此情。
送陈子真
作者：黄裳
朝代：宋

木笏青衫便染尘，久思风骨始知真。有无悟道何妨仕，俯仰趋时只为贫。静向画图看五骥，急来华省侍双亲。茶园送客诗犹在，空恨芳樽失故人。拙翁甘与外台廉，只此劳生想自占。人我是非双累重，古今荣辱一尘纤。便游泽国寻鲈市，忽落仙帆傍酒帘。案上簿书看得未，养真当有智随恬。
送陈子真·其一
作者：黄裳
朝代：宋

木笏青衫便染尘，久思风骨始知真。有无悟道何妨仕，俯仰趋时只为贫。静向画图看五骥，急来华省侍双亲。茶园送客诗犹在，空恨芳樽失故人。
送陈子真·其一
作者：黄裳
朝代：宋

木笏青衫便染尘，久思风骨始知真。
有无悟道何妨仕，俯仰趋时只为贫。
静向画图看五骥，急来华省侍双亲。
茶园送客诗犹在，空恨芳罇失故人。
送陈子真·其二
作者：黄裳
朝代：宋

拙翁甘与外台廉，只此劳生想自占。人我是非双累重，古今荣辱一尘纤。便游泽国寻鲈市，忽落仙帆傍酒帘。案上簿书看得未，养真当有智随恬。
送陈季甫
作者：黄裳
朝代：宋

閒于孤鹤淡于秋，纵落忙中亦自由。受道已知君有质，感人深处急回头。
送陈知县
作者：黄裳
朝代：宋

握手州东花闹时，泻酒胸中如漏卮。各无官守竟信意，坐间只有春相随。十年暌远何所得，但悟世情能守一。昨日小轩君不游，荷叶雨声池上秋。明珠得丧百万斛，何虑炎蒸金欲流。一樽独对清都梦，可怜幽思无人共。今日闻君马已西，不觉毫端得诗讽。汝阳县长多清风，壶中有客当相送。
送陈知县
作者：黄裳
朝代：宋

握手州东花闹时，泻酒胸中如漏巵。
各无官守竟信意，坐间只有春相随。
十年暌远何所得，但悟世情能守一。
昨日小轩君不游，荷叶雨声池上秋。
明珠得丧百万斛，何虑炎蒸金欲流。
一樽独对清都梦，可怜幽思无人共。
今日闻君马已西，不觉毫端得诗讽。
汝阳县长多清风，壶中有客当相送。
送陳子真·其一
作者：黄裳
朝代：宋

木笏青衫便染塵，久思風骨始知真。
有無悟道何妨仕，俯仰趨時只爲貧。
靜向畫圖看五驥，急來華省侍雙親。
茶園送客詩猶在，空恨芳罇失故人。
送陳子真·其二
作者：黄裳
朝代：宋

拙翁甘與外臺廉，只此勞生想自占。
人我是非雙累重，古今榮辱一塵纖。
便遊澤國尋鱸市，忽落仙帆傍酒帘。
案上簿書看得未，養真當有智隨恬。
送陳季甫
作者：黄裳
朝代：宋

閒於孤鶴淡於秋，縱落忙中亦自由。
受道已知君有質，感人深處急回頭。
送陳知縣
作者：黄裳
朝代：宋

握手州東花鬧時，瀉酒胸中如漏巵。
各無官守竟信意，坐間只有春相隨。
十年暌遠何所得，但悟世情能守一。
昨日小軒君不遊，荷葉雨聲池上秋。
明珠得喪百萬斛，何慮炎蒸金欲流。
一樽獨對清都夢，可憐幽思無人共。
今日聞君馬已西，不覺毫端得詩諷。
汝陽縣長多清風，壺中有客當相送。
送駱君歸隠廬阜
作者：黄裳
朝代：宋

究竟此生安可逃，凈土社中風最高。
紛紛一夢喚不覺，衮衮白頭流落多。
駱子翻然去尤早，寒堂誓結廬山草。
寸陰早在精進中，四十司徒未爲老。
黄紙除書無此期，只爲松雲動幽抱。
世人發願多自欺，十八逸民今友誰。
送骆君归隐庐阜
作者：黄裳
朝代：宋

究竟此生安可逃，净土社中风最高。纷纷一梦唤不觉，衮衮白头流落多。骆子翻然去尤早，寒堂誓结庐山草。寸阴早在精进中，四十司徒未为老。黄纸除书无此期，只为松云动幽抱。世人发愿多自欺，十八逸民今友谁。
送骆君归隠庐阜
作者：黄裳
朝代：宋

究竟此生安可逃，凈土社中风最高。
纷纷一梦唤不觉，衮衮白头流落多。
骆子翻然去尤早，寒堂誓结庐山草。
寸阴早在精进中，四十司徒未为老。
黄纸除书无此期，只为松云动幽抱。
世人发愿多自欺，十八逸民今友谁。
途中重九
作者：黄裳
朝代：宋

两年书剑客江淮，空见黄花满地开。幽趣不惭陶令令，东篱当有白衣来。
途中重九
作者：黄裳
朝代：宋

兩年書劍客江淮，空見黄花滿地開。
幽趣不慚陶令令，東籬當有白衣來。
通道瓢吟
作者：黄裳
朝代：宋

通道三杯太和好，已同五气谁能到。渐造醉乡方自然，忽体杳冥如得道。坐上一时能两忘，万缘既断非吾我。须期有物浑成时，先自醉乡聊得耗。若从泰定真相逢，含尽三才是怀抱。道方丧物无閒愁，休管垂杨与芳草。感怀偶向桃溪路，落花流水年年去。仙家日月无古今，此景示人人不悟。青衣为我折幽芳，待插陶巾访真侣。笑而迎，寂而处，五行自是无寻处。空将日月怨春风，日月乌能离得数。但明结果自然成，到了无生无一句。圣贤绝口自难言，愚众摇头谁可度。青衣两畔长须后，骎骎小骏山间走。光阴犹长渭川叟，幸有云山静中寿。大道杯，自然斗。天游杳杳长庚吟，天乐陶陶紫玄酒。宛如对月成二人，九老图中有无有。
通道瓢吟
作者：黄裳
朝代：宋

通道三杯太和好，已同五气谁能到。
渐造醉乡方自然，忽体杳冥如得道。
坐上一时能两忘，万缘既断非吾我。
须期有物浑成时，先自醉乡聊得耗。
若从泰定真相逢，含尽三才是怀抱。
道方丧物无閒愁，休管垂杨与芳草。
感怀偶向桃溪路，落花流水年年去。
仙家日月无古今，此景示人人不悟。
青衣为我折幽芳，待插陶巾访真侣。
笑而迎，寂而处，五行自是无寻处。
空将日月怨春风，日月乌能离得数。
但明结果自然成，到了无生无一句。
圣贤绝口自难言，愚众摇头谁可度。
青衣两畔长鬚后，骎骎小骏山间走。
光阴犹长渭川叟，幸有云山静中寿。
大道杯，自然斗。
天游杳杳长庚吟，天乐陶陶紫玄酒。
宛如对月成二人，九老图中有无有。
通道瓢吟
作者：黄裳
朝代：宋

通道三盃太和好，已同五氣誰能到。
漸造醉鄉方自然，忽體杳冥如得道。
坐上一時能兩忘，萬緣既斷非吾我。
須期有物渾成時，先自醉鄉聊得耗。
若從泰定真相逢，含盡三才是懷抱。
道方喪物無閒愁，休管垂楊與芳草。
感懷偶向桃溪路，落花流水年年去。
仙家日月無古今，此景示人人不悟。
青衣爲我折幽芳，待插陶巾訪真侶。
笑而迎，寂而處，五行自是無尋處。
空將日月怨春風，日月烏能離得數。
但明結果自然成，到了無生無一句。
聖賢絕口自難言，愚衆摇頭誰可度。
青衣兩畔長鬚後，駸駸小駿山間走。
光陰猶長渭川叟，幸有雲山靜中壽。
大道盃，自然斗。
天遊杳杳長庚吟，天樂陶陶紫玄酒。
宛如對月成二人，九老圖中有無有。
遊吳有作·其一
作者：黄裳
朝代：宋

想見湖山只欲飛，急逃緣累拯衰遲。
無心雲伴無心客，杖屨相從更許誰。
遊吳有作·其三
作者：黄裳
朝代：宋

拏舟曾過芰荷鄉，十里薰風一水長。
趁取秋時尋舊賞，且留三日臥清香。
遊吳有作·其二
作者：黄裳
朝代：宋

舟人曾記得吳儂，煮粒烹鮮別有功。
好是閒爲江上客，隨船還見賣魚翁。
遊吳有作·其五
作者：黄裳
朝代：宋

且刺扁舟入芰荷，香風中聽採蓮歌。
秋來最好樽前物，霜滿江天蟹二螯。
遊吳有作·其四
作者：黄裳
朝代：宋

俸入未辭聊助道，客來多避爲忘機。
一帆風起鱸魚興，到是秋時恰正肥。
遊孤山
作者：黄裳
朝代：宋

爲聞高隠訪遺孫，只有孤山獨自存。
悵望詠梅人不見，寂寥惟度月黄昏。
遊山
作者：黄裳
朝代：宋

靜意逢山樂自知，更遺名跡恐人疑。
寒林野水相窺處，步未移時已得詩。
遊東山大乘寺
作者：黄裳
朝代：宋

奔逸高真避秦侶，遠入閩山豈惟楚。
落花流水來何處，遂鹿人從石門路。
遂造洞門誰得知，雞黍生涯貫今古。
樵客見留何事去，分合隨緣落塵土。
回頭已在塵勞中，手把榴花如寐寤。
紫玄素抱超然情，到此令人心骨清。
閒跂長林跨深壑，遙見猿鶴來相迎。
靈源爲我寫幽思，但聞歷歷朱弦鳴。
獅子峰前狐退藏，當泯頑空還混茫。
龍首澗邊雲并合，或作人間時雨行。
杜鵑有聲山意真，杜鵑有花山色明。
偶逢奇石可且上，幸乘此興聊飛觥。
顧語娉婷莫予翼，脚力猶爭年少輕。
三盃通道聊自適，還被谷風吹復醒。
忽忽流光已云暮，紅燭如林樂聲舉。
遊洞霄簡陳伯修
作者：黄裳
朝代：宋

異香來自洞中春，王屋華陽密作鄰。
宛轉白雲離紫府，參差青鎖斷紅塵。
若無天柱難留許，惟有桃花解笑秦。
我得此官應是分，欲從何處更尋真。
遊浄慈寺
作者：黄裳
朝代：宋

漸遙人入翠微鄉，跨壑凌雲古道場。
慧日體中誰獨見，水光終不外山光。
遊開平書貽佛智長老
作者：黄裳
朝代：宋

訪我京華歲已深，化龍潭畔却相尋。
是空是色休排色，非佛非心且洗心。
南望自生江上月，西歸誰了水中金。
洞霄人去寧無夢，多在蓮池與竹林。
遊靈芝僧房·其一
作者：黄裳
朝代：宋

千頃烟波一畝池，柳堤收得小漣漪。
誰家堤外尋幽去，漸漸歌聲入渺瀰。
遊靈芝僧房·其三
作者：黄裳
朝代：宋

翠欄清淺柳如帷，帷外烟光遠可窺。
夜榻晚窗誰是伴，暑風秋月最相宜。
遊靈芝僧房·其二
作者：黄裳
朝代：宋

小徑悠悠接水天，薰風誰對遠師蓮。
吟看尤爲湖山好，未肯忘懷便入禪。
過嚴州同太守遊烏龍寺·其一
作者：黄裳
朝代：宋

參天松徑夾籃輿，僧在烏龍腹內居。
莫道此山無妙用，但看雲雨見真如。
過嚴州同太守遊烏龍寺·其三
作者：黄裳
朝代：宋

脚力猶能上翠微，青娥扶我謾勞伊。
也知山共文章好，競破朱顔乞小詩。
過嚴州同太守遊烏龍寺·其二
作者：黄裳
朝代：宋

家近西湖去欲飛，到山心却爲山遲。
看禪弟子人休問，正是龕中作夢時。
過嚴州同太守遊烏龍寺·其四
作者：黄裳
朝代：宋

北山還掃笑歌地，南浦尚懷離別時。
到處此緣尤未斷，洞天休怪我來遲。
道中有作呈崔風子
作者：黄裳
朝代：宋

有分尋真莫道難，蓬萊詩句請君看。
雙輪轉出三清路，二氣燒成九轉丹。
烟靄樓臺金虎遶，雪霜宮殿玉龍盤。
解顔爲向潜山近，天柱峰頭月夜寒。
道中有作呈崔风子
作者：黄裳
朝代：宋

有分寻真莫道难，蓬莱诗句请君看。双轮转出三清路，二气烧成九转丹。烟霭楼台金虎绕，雪霜宫殿玉龙盘。解颜为向潜山近，天柱峰头月夜寒。
道中有作呈崔风子
作者：黄裳
朝代：宋

有分寻真莫道难，蓬莱诗句请君看。
双轮转出三清路，二气烧成九转丹。
烟霭楼台金虎遶，雪霜宫殿玉龙盘。
解颜为向潜山近，天柱峰头月夜寒。
道伦竹阁
作者：黄裳
朝代：宋

曾看孤山翠微麓，回环阁下千茎竹。醉吟先生唐室贤，洒落情怀出流俗。赤城德士攀高风，特借嘉名榜山腹。雪霜难犯为心虚，直节凌云耸苍玉。月华弄影无纤尘，合有丹霄凤来宿。赵州庭柏如己知，扫却閒言且观独。九年当作无生游，慎勿窥红堕私欲。况是天台掌仙箓，炼矿成金石龙谷。落花流水好寻真，岂特萧萧阁前绿。
道伦竹阁
作者：黄裳
朝代：宋

曾看孤山翠微麓，回环阁下千茎竹。
醉吟先生唐室贤，洒落情怀出流俗。
赤城德士攀高风，特借嘉名榜山腹。
雪霜难犯为心虚，直节凌云耸苍玉。
月华弄影无纤尘，合有丹霄凤来宿。
赵州庭栢如己知，扫却閒言且观独。
九年当作无生游，慎勿窥红堕私欲。
况是天台掌仙箓，炼矿成金石龙谷。
落花流水好寻真，岂特萧萧阁前绿。
道倫竹閣
作者：黄裳
朝代：宋

曾看孤山翠微麓，回環閣下千莖竹。
醉吟先生唐室賢，灑落情懷出流俗。
赤城德士攀高風，特借嘉名榜山腹。
雪霜難犯爲心虛，直節凌雲聳蒼玉。
月華弄影無纖塵，合有丹霄鳳來宿。
趙州庭栢如己知，掃却閒言且觀獨。
九年當作無生遊，慎勿窺紅墮私欲。
况是天台掌仙籙，煉礦成金石龍谷。
落花流水好尋真，豈特蕭蕭閣前綠。
還鄉有感
作者：黄裳
朝代：宋

別來身在利名邊，三十春風兩少年。
問勞只聞新子弟，悲歡還見舊山川。
客塵况味今無念，雨露情懷夙有緣。
不向洞霄歸未得，此官猶是地行仙。
還鄉有感
作者：黄裳
朝代：宋

竹馬兒童已失真，且尋春色莫尋人。
溪山不似當時見，只爲交遊半是塵。
還鄉簡清臣潜夫·其一
作者：黄裳
朝代：宋

別來交友問如何，松已成林屈指多。
且喜斷金人尚健，一能清爽一平和。
還鄉簡清臣潜夫·其三
作者：黄裳
朝代：宋

乘興拏舟過水南，問禪閒試野僧參。
望中皆是棲真處，山有雲峰劍有潭。
還鄉簡清臣潜夫·其二
作者：黄裳
朝代：宋

夢中常作水南遊，山北烟霞物外秋。
好是老僧今在否，我來還上望仙樓。
還鄉道中聞杜鵑
作者：黄裳
朝代：宋

纔次鄉關得此禽，五更啼處九春深。
誰知枕上情無限，物是人非古到今。
郭将军挽辞
作者：黄裳
朝代：宋

新里秋声不忍闻，黄埃千古宋将军。东兵二百今何在，犹有西人想似云。赳赳汾阳十世孙，胸中奇业与谁论。盖棺虽愧淩烟阁，犹有蕃豪说旧恩。佛书看尽更何忧，不怨生前未是侯。日到中天春梦断，御风归去玉华秋。
郭将军挽辞·其一
作者：黄裳
朝代：宋

新里秋声不忍闻，黄埃千古宋将军。东兵二百今何在，犹有西人想似云。
郭将军挽辞·其三
作者：黄裳
朝代：宋

佛书看尽更何忧，不怨生前未是侯。日到中天春梦断，御风归去玉华秋。
郭将军挽辞·其二
作者：黄裳
朝代：宋

赳赳汾阳十世孙，胸中奇业与谁论。
盖棺虽愧凌烟阁，犹有蕃豪说旧恩。
郭将军挽辞·其二
作者：黄裳
朝代：宋

赳赳汾阳十世孙，胸中奇业与谁论。盖棺虽愧淩烟阁，犹有蕃豪说旧恩。
郭將軍挽辭·其一
作者：黄裳
朝代：宋

新里秋聲不忍聞，黄埃千古宋將軍。
東兵二百今何在，猶有西人想似雲。
郭將軍挽辭·其三
作者：黄裳
朝代：宋

佛書看盡更何憂，不怨生前未是侯。
日到中天春夢斷，御風歸去玉華秋。
郭將軍挽辭·其二
作者：黄裳
朝代：宋

赳赳汾陽十世孫，胸中奇業與誰論。
蓋棺雖愧淩烟閣，猶有蕃豪說舊恩。
酬友人見寄
作者：黄裳
朝代：宋

纔得新詩寫我憂，荆溪何日與君遊。
久爲江國三年客，長憶仙公一洞秋。
共有幽懷堪把手，誰無忙事且回頭。
忽乘清興拏舟去，準擬香牋作唱酬。
酬友人见寄
作者：黄裳
朝代：宋

才得新诗写我忧，荆溪何日与君游。久为江国三年客，长忆仙公一洞秋。共有幽怀堪把手，谁无忙事且回头。忽乘清兴拿舟去，准拟香笺作唱酬。
酬友人见寄
作者：黄裳
朝代：宋

纔得新诗写我忧，荆溪何日与君游。
久为江国三年客，长忆仙公一洞秋。
共有幽怀堪把手，谁无忙事且回头。
忽乘清兴拏舟去，准拟香笺作唱酬。
酬子明冬后出思正夏中见招之什
作者：黄裳
朝代：宋

大学閒官闭门坐，渍墨磨丹满文藁。霜风门外潮头过，马首长须欲吹倒。双眸厌为尘沙昏，出外遽止从予好。不复见君今几时，相忆还惊岁华老。恨得新诗何太晚，瓜李为期閒梦断。馀酒喜见忘机翁，声色尝与心相同。小沼荷花未云昨，君来且负炉中红。东邻交友亦爱客，烹鲜盘馔工于侬。青蜗乌贼欠此可，蟹蛤已有吴间风。劳生多故岂足念，莫不有分劳冲冲。有钱取醉亦足矣，满腹以外吾何容。漫漫雪意稍含蓄，瑶池将见涵春空。两骑翩翩踏琼玖，州北主人相望久。解颜一笑如君难，区区论报非吾友。
酬子明冬后出思正夏中见招之什
作者：黄裳
朝代：宋

大学閒官闭门坐，渍墨磨丹满文藁。
霜风门外潮头过，马首长鬚欲吹倒。
双眸厌为尘沙昏，出外遽止从予好。
不復见君今几时，相忆还惊岁华老。
恨得新诗何太晚，瓜李为期閒梦断。
余酒喜见忘机翁，声色尝与心相同。
小沼荷花未云昨，君来且负炉中红。
东邻交友亦爱客，烹鲜盘馔工于侬。
青蜗乌贼欠此可，蟹蛤已有吴间风。
劳生多故岂足念，莫不有分劳冲冲。
有钱取醉亦足矣，满腹以外吾何容。
漫漫雪意稍含蓄，瑶池将见涵春空。
两骑翩翩踏琼玖，州北主人相望久。
解颜一笑如君难，区区论报非吾友。
酬子明冬後出思正夏中見招之什
作者：黄裳
朝代：宋

大學閒官閉門坐，漬墨磨丹滿文藁。
霜風門外潮頭過，馬首長鬚欲吹倒。
雙眸厭爲塵沙昏，出外遽止從予好。
不復見君今幾時，相憶還驚歲華老。
恨得新詩何太晚，瓜李爲期閒夢斷。
餘酒喜見忘機翁，聲色嘗與心相同。
小沼荷花未云昨，君來且負爐中紅。
東鄰交友亦愛客，烹鮮盤饌工于儂。
青蝸烏賊欠此可，蟹蛤已有吳間風。
勞生多故豈足念，莫不有分勞沖沖。
有錢取醉亦足矣，滿腹以外吾何容。
漫漫雪意稍含蓄，瑶池將見涵春空。
兩騎翩翩踏瓊玖，州北主人相望久。
解顔一笑如君難，區區論報非吾友。
酬淄守見寄·其一
作者：黄裳
朝代：宋

餘事誰能競世紛，閒臨風月戲爲文。
清時不作閒時樂，只恐櫻桃口笑君。
酬淄守見寄·其三
作者：黄裳
朝代：宋

倘來軒冕不須疑，鶴短鳬長却自悲。
只合公餘貪一醉，賢愚休較未歸時。
酬淄守見寄·其二
作者：黄裳
朝代：宋

海岱東邊第一州，幸持龍虎節來遊。
湖光照我清如鑑，未暇回頭看急流。
酬淄守见寄
作者：黄裳
朝代：宋

馀事谁能竞世纷，閒临风月戏为文。清时不作閒时乐，只恐樱桃口笑君。海岱东边第一州，幸持龙虎节来游。湖光照我清如鉴，未暇回头看急流。倘来轩冕不须疑，鹤短凫长却自悲。只合公馀贪一醉，贤愚休较未归时。
酬淄守见寄·其一
作者：黄裳
朝代：宋

余事谁能竞世纷，閒临风月戏为文。
清时不作閒时乐，只恐樱桃口笑君。
酬淄守见寄·其一
作者：黄裳
朝代：宋

馀事谁能竞世纷，閒临风月戏为文。清时不作閒时乐，只恐樱桃口笑君。
酬淄守见寄·其三
作者：黄裳
朝代：宋

倘来轩冕不须疑，鹤短凫长却自悲。只合公馀贪一醉，贤愚休较未归时。
酬淄守见寄·其三
作者：黄裳
朝代：宋

倘来轩冕不须疑，鹤短鳬长却自悲。
只合公余贪一醉，贤愚休较未归时。
酬淄守见寄·其二
作者：黄裳
朝代：宋

海岱东边第一州，幸持龙虎节来游。湖光照我清如鉴，未暇回头看急流。
酬淄守见寄·其二
作者：黄裳
朝代：宋

海岱东边第一州，幸持龙虎节来游。
湖光照我清如鑑，未暇回头看急流。
酬程忠彥見寄·其一
作者：黄裳
朝代：宋

新吟走長鬚，喜鵲鳴高枝。
邂逅固有分，非人所能期。
對坐俯寒壁，得予尤相宜。
酬程忠彥見寄·其三
作者：黄裳
朝代：宋

京塵化我衣，吳風變子語。
二人還相逢，道在無今古。
薰澤何所爲，本無緇與素。
酬程忠彥見寄·其二
作者：黄裳
朝代：宋

進取俄比肩，歡笑亦傾蓋。
一夢長相尋，尋子江天外。
子來慰所思，苦吟酬適會。
酬程忠彥見寄·其五
作者：黄裳
朝代：宋

側承雙筩聲，自作天籟鳴。
聳耳願一聽，使我泠然清。
誰云吳儂音，能變中正情。
酬程忠彥見寄·其四
作者：黄裳
朝代：宋

儒林小官冷，僕馬略勝步。
竹素園中遊，青眼勞一顧。
孰與歐廬間，閒雲自來去。
酬程忠彥見贈
作者：黄裳
朝代：宋

與子邂逅春闈中，子未及壯文何雄。
淡書名姓青雲旁，天風吹我襟懷香。
巨源耻作尋常流，洪濤忽駕西江秋。
剽竊襲蹈非子情，伯樂一睨人皆驚。
乃更退托多楚狂，謂我有感潭中央。
腰間躍去爲龍藏，斗牛下接亭亭光。
嘗言文章氣所寓，養氣未及柔與剛。
烏能發露與劍比，而不與我非其長。
紅塵丹漢不足較，儻來勿使心常忙。
安得小艇劍溪上，與子邂逅飛雙槳。
滿溪烟雨蘆花春，漁人一曲聲無塵。
夜明潭上人初靜，神明欲腥姦與佞。
寶氣深盤盤不得，直上羣陰俱失色。
此時與子同行藏，倚樓人往空斜陽。
酬程忠彦见寄
作者：黄裳
朝代：宋

新吟走长须，喜鹊鸣高枝。邂逅固有分，非人所能期。对坐俯寒壁，得予尤相宜。进取俄比肩，欢笑亦倾盖。一梦长相寻，寻子江天外。子来慰所思，苦吟酬适会。京尘化我衣，吴风变子语。二人还相逢，道在无今古。薰泽何所为，本无缁与素。儒林小官冷，仆马略胜步。竹素园中游，青眼劳一顾。孰与欧庐间，閒云自来去。侧承双筒声，自作天籁鸣。耸耳愿一听，使我泠然清。谁云吴侬音，能变中正情。
酬程忠彦见寄·其一
作者：黄裳
朝代：宋

新吟走长须，喜鹊鸣高枝。邂逅固有分，非人所能期。对坐俯寒壁，得予尤相宜。
酬程忠彦见寄·其一
作者：黄裳
朝代：宋

新吟走长鬚，喜鹊鸣高枝。
邂逅固有分，非人所能期。
对坐俯寒壁，得予尤相宜。
酬程忠彦见寄·其三
作者：黄裳
朝代：宋

京尘化我衣，吴风变子语。
二人还相逢，道在无今古。
熏泽何所为，本无缁与素。
酬程忠彦见寄·其三
作者：黄裳
朝代：宋

京尘化我衣，吴风变子语。二人还相逢，道在无今古。薰泽何所为，本无缁与素。
酬程忠彦见寄·其二
作者：黄裳
朝代：宋

进取俄比肩，欢笑亦倾盖。一梦长相寻，寻子江天外。子来慰所思，苦吟酬适会。
酬程忠彦见寄·其五
作者：黄裳
朝代：宋

侧承双筒声，自作天籁鸣。耸耳愿一听，使我泠然清。谁云吴侬音，能变中正情。
酬程忠彦见寄·其五
作者：黄裳
朝代：宋

侧承双筩声，自作天籁鸣。
耸耳愿一听，使我泠然清。
谁云吴侬音，能变中正情。
酬程忠彦见寄·其四
作者：黄裳
朝代：宋

儒林小官冷，仆马略胜步。竹素园中游，青眼劳一顾。孰与欧庐间，閒云自来去。
酬程忠彦见赠
作者：黄裳
朝代：宋

与子邂逅春闱中，子未及壮文何雄。淡书名姓青云旁，天风吹我襟怀香。巨源耻作寻常流，洪涛忽驾西江秋。剽窃袭蹈非子情，伯乐一睨人皆惊。乃更退托多楚狂，谓我有感潭中央。腰间跃去为龙藏，斗牛下接亭亭光。尝言文章气所寓，养气未及柔与刚。乌能发露与剑比，而不与我非其长。红尘丹汉不足较，傥来勿使心常忙。安得小艇剑溪上，与子邂逅飞双桨。满溪烟雨芦花春，渔人一曲声无尘。夜明潭上人初静，神明欲腥奸与佞。宝气深盘盘不得，直上群阴俱失色。此时与子同行藏，倚楼人往空斜阳。
酬程忠彦见赠
作者：黄裳
朝代：宋

与子邂逅春闱中，子未及壮文何雄。
淡书名姓青云旁，天风吹我襟怀香。
巨源耻作寻常流，洪涛忽驾西江秋。
剽窃袭蹈非子情，伯乐一睨人皆惊。
乃更退托多楚狂，谓我有感潭中央。
腰间跃去为龙藏，斗牛下接亭亭光。
尝言文章气所寓，养气未及柔与刚。
乌能发露与剑比，而不与我非其长。
红尘丹汉不足较，傥来勿使心常忙。
安得小艇剑溪上，与子邂逅飞双桨。
满溪烟雨芦花春，渔人一曲声无尘。
夜明潭上人初静，神明欲腥姦与佞。
宝气深盘盘不得，直上羣阴俱失色。
此时与子同行藏，倚楼人往空斜阳。
酬罗正之提刑城东赏花之什
作者：黄裳
朝代：宋

一气适来颜色明，一气适去颜色衰。花缘根蒂岂所托，颜色亦非花可为。花约一时枯且荣，人约百岁行复归。一时百岁孰多寡，花发乃知人盛时。一回花发一度醉，已无百与花为期。韩子空寻院中长，走马归来谩惆怅。昔日城西未同醉，今日城东还独赏。万事著意令人悲，邂逅多欢人愿随。破腊中来春渐渐，閒见芳梢青数点。韶华九十犹更长，未尝一朝游醉乡。中含万巧欲倾泻，将与才思争光芒。天台近得醉吟老，寄我新篇颂花好。扬鞭直指都城中，已踏东风杨柳道。上苑初开芳意浓，急走长须为余报。竞香论色如梦中，蝴蝶翩翩绕芳草。朱颜未愧雕栏红，莫向忙中放春过。
酬罗正之提刑城东赏花之什
作者：黄裳
朝代：宋

一气适来颜色明，一气适去颜色衰。
花缘根蒂岂所托，颜色亦非花可为。
花约一时枯且荣，人约百岁行復归。
一时百岁孰多寡，花发乃知人盛时。
一回花发一度醉，已无百与花为期。
韩子空寻院中长，走马归来谩惆怅。
昔日城西未同醉，今日城东还独赏。
万事着意令人悲，邂逅多欢人愿随。
破腊中来春渐渐，閒见芳梢青数点。
韶华九十犹更长，未尝一朝游醉乡。
中含万巧欲倾泻，将与才思争光芒。
天台近得醉吟老，寄我新篇颂花好。
扬鞭直指都城中，已踏东风杨柳道。
上苑初开芳意浓，急走长鬚为余报。
竞香论色如梦中，蝴蝶翩翩遶芳草。
朱颜未愧雕栏红，莫向忙中放春过。
酬羅正之提刑城東賞花之什
作者：黄裳
朝代：宋

一氣適來顔色明，一氣適去顔色衰。
花緣根蒂豈所托，顔色亦非花可爲。
花約一時枯且榮，人約百歲行復歸。
一時百歲孰多寡，花發乃知人盛時。
一回花發一度醉，已無百與花爲期。
韓子空尋院中長，走馬歸來謾惆悵。
昔日城西未同醉，今日城東還獨賞。
萬事著意令人悲，邂逅多歡人願隨。
破臘中來春漸漸，閒見芳梢青數點。
韶華九十猶更長，未嘗一朝遊醉鄉。
中含萬巧欲傾瀉，將與才思爭光芒。
天台近得醉吟老，寄我新篇頌花好。
揚鞭直指都城中，已踏東風楊柳道。
上苑初開芳意濃，急走長鬚爲余報。
競香論色如夢中，蝴蝶翩翩遶芳草。
朱顔未愧雕欄紅，莫向忙中放春過。
醉經堂
作者：黄裳
朝代：宋

樂非聲色在華堂，靜味羣經得醉鄉。
不似蠹書魚不醒，源流何處意茫茫。
醉经堂
作者：黄裳
朝代：宋

乐非声色在华堂，静味羣经得醉乡。
不似蠹书鱼不醒，源流何处意茫茫。
醉经堂
作者：黄裳
朝代：宋

乐非声色在华堂，静味群经得醉乡。不似蠹书鱼不醒，源流何处意茫茫。
重九候拆号官
作者：黄裳
朝代：宋

倾耳西来御史骢，已惭秋月在尘笼。人间一笑谁能定，未必龙山失醉翁。
重九候拆號官
作者：黄裳
朝代：宋

傾耳西來御史驄，已慚秋月在塵籠。
人間一笑誰能定，未必龍山失醉翁。
重九遣兴
作者：黄裳
朝代：宋

佳节叹短晷，清爽惬幽抱。新故遽相代，意思幸长好。百年如秋时，行行越中道。重九虽百回，半百已云过。云液倾新醅，篱花摘灵草。但约金卮空，何愁玉山倒。且趁马台游，莫管龙山帽。
重九遣兴
作者：黄裳
朝代：宋

佳节嘆短晷，清爽惬幽抱。
新故遽相代，意思幸长好。
百年如秋时，行行越中道。
重九虽百回，半百已云过。
云液倾新醅，篱花摘灵草。
但约金巵空，何愁玉山倒。
且趁马台游，莫管龙山帽。
重九遣興
作者：黄裳
朝代：宋

佳節嘆短晷，清爽愜幽抱。
新故遽相代，意思幸長好。
百年如秋時，行行越中道。
重九雖百回，半百已云過。
雲液傾新醅，籬花摘靈草。
但約金巵空，何愁玉山倒。
且趁馬臺遊，莫管龍山帽。
錢塘山居早起
作者：黄裳
朝代：宋

熟了黄粱一覺眠，起來身在紫霄邊。
林巒已淡東傾月，旗鼓將嚴北渡船。
岑碧漸分雲外境，陽光初動海中天。
夙興夜寐人空老，難把塵勞綰謫仙。
钦慈宪肃皇太后挽辞
作者：黄裳
朝代：宋

懿范存遗诏，香尘守浣衣。中天扶日上，西邸引龙归。方慰人寰望，那知辇路非。仁恩和夜月，千古在慈闱。相门阴德远，天妹俪周文。还政前期速，求贤内助勤。仙丹犹访道，金阙已乘云。紫极空回首，虞号惨日曛。听断帘方捲，遗留事已传。继承知有后，建立许谁先。救弊趋中道，论功列上仙。九重空怨慕，霜露凤台前。
钦慈宪肃皇太后挽辞·其一
作者：黄裳
朝代：宋

懿范存遗诏，香尘守浣衣。中天扶日上，西邸引龙归。方慰人寰望，那知辇路非。仁恩和夜月，千古在慈闱。
钦慈宪肃皇太后挽辞·其三
作者：黄裳
朝代：宋

听断帘方捲，遗留事已传。继承知有后，建立许谁先。救弊趋中道，论功列上仙。九重空怨慕，霜露凤台前。
钦慈宪肃皇太后挽辞·其二
作者：黄裳
朝代：宋

相门阴德远，天妹俪周文。还政前期速，求贤内助勤。仙丹犹访道，金阙已乘云。紫极空回首，虞号惨日曛。
钦慈皇后挽辞
作者：黄裳
朝代：宋

梦中怀日有谁知，莫恨真人下降迟。会合裕陵同祔处，因缘潜邸独飞时。九霄重引真仙仗，四海初传大母仪。怅望凤台山下去，东郊无计上金卮。平日未沾天下养，芳春先弃域中游。昔从内令任思顺，今起东？舜解忧。衣在果闻成赭色，书存尤喜见银钩。懿围故事谁攀得，再幸仁皇御九州。已传龙德与承休，果在丹台不可留。新册却埋千古玉，旧恩重起六宫秋。尊开围步松云远，荣到支陵雨露忧。三十六宫休说恨，谁知先作裕陵游。
钦慈皇后挽辞·其一
作者：黄裳
朝代：宋

梦中怀日有谁知，莫恨真人下降迟。会合裕陵同祔处，因缘潜邸独飞时。九霄重引真仙仗，四海初传大母仪。怅望凤台山下去，东郊无计上金卮。
钦慈皇后挽辞·其一
作者：黄裳
朝代：宋

梦中怀日有谁知，莫恨真人下降迟。
会合裕陵同祔处，因缘潜邸独飞时。
九霄重引真仙仗，四海初传大母仪。
怅望凤台山下去，东郊无计上金巵。
钦慈皇后挽辞·其三
作者：黄裳
朝代：宋

已传龙德与承休，果在丹台不可留。新册却埋千古玉，旧恩重起六宫秋。尊开围步松云远，荣到支陵雨露忧。三十六宫休说恨，谁知先作裕陵游。
钦慈皇后挽辞·其二
作者：黄裳
朝代：宋

平日未沾天下养，芳春先弃域中游。昔从内令任思顺，今起东？舜解忧。衣在果闻成赭色，书存尤喜见银钩。懿围故事谁攀得，再幸仁皇御九州。
钦慈皇后挽辞·其二
作者：黄裳
朝代：宋

平日未霑天下养，芳春先弃域中游。
昔从内令任思顺，今起东𣪁舜解忧。
衣在果闻成赭色，书存尤喜见银鈎。
懿围故事谁攀得，再幸仁皇御九州。